► Brnabić: Ukidanje rominga za zemlje regiona ići će u dve faze\n17.05.2018 | 18:30h ► 20:30h Beograd\nPremijerka Srbije Ana Brnabić izjavila je danas u Sofiji da će ukidanje rominga za zemlje Zapadnog Balkana ići u dve faze i da će prva podrazumevati ukidanje rominga medju zemljama regiona.\n"Ukidanje cena rominga sigurno će ići u dve faze, prva će biti ukidanje rominga unutar regiona, a druga ukidanje rominga sa EU za ceo region", rekla je Brnabić novinarima u Sofiji posle učešća na Svetskom ekonomskom forumu.\nOna je kazala da u ovom trenutku "ne postoje nikakve vremenske odrednice" u vezi s tim procesom i da je Srbiji u interesu da što pre postigne dogovor o romingu sa jednom po jednom zemljom u regionu.\nDodala je da je na Svetskom ekonomskom forumu, održanom u okviru samita EU i Zapadnog Balkana, bilo reči o tome kako taj region može brže da ide ka EU i da digitalna agenda "može brzo da proba da nadoknadi ekonomski zaostatak zemalja Zapadnog Balkana za zemljama EU".\n"Druga velika stvar je infrastrukturno povezivanje, a razgovarali smo i o putnom i železničkom povezivanju", navela je Brnabić.\nDigitalizacija šansa za zemlje u razvoju\nPredsednica Vlade Srbije Ana Brnabić ocenila je danas na Samitu EU-Zapadni Balkan u Sofiji da je digitalizacija šansa za zemlje u razvoju da uhvate korak sa tehnološki razvijenim zemljama i smanje jaz u tehnologijama i načinu poslovanja, saopšteno je iz Vlade Srbije.\nBrnabić je na otvaranju panela "U susret budućnosti izgradnjom digitalnog ekosistema", ocenila da će digitalna agenda za Zapadni Balkan omogućiti smanjenje troškova rominga, veću pokrivenost širokopojasnom mrežom i izgradnju eUprave i drugih elektronskih usluga.\n"Elektronska infrastruktura pođednako je važna kao i putna i železnička infrastruktura i zato je njeno jačanje jedan od prioriteta Srbije", kazala je Brnabić.\nOna je navela da je cilj Srbije da do 2020. godine dostigne standarde EU u oblasti digitalizacije za koju je ocenila da se ne odnosi samo na IT sektor, već i da je ključ za pokretanje preduzetničke kulture i važan alat u smanjenju birokratije, povećanju efikasnosti i promeni fokusa ka korisnicima usluga, navodi se u saopštenju.\n"Cilj Vlade Srbije je da pečat pošalje u istoriju", rekla je Brnabić na sastanku u okviru samita EU i Zapadnog Balkana učestvovali su svetski politički lideri, predstavnici međunarodnih organizacija, privrede i organizacija mladih, i razgovarali o tri ključne teme za region - ekonomiji, digitalnom povezivanju i jačanje uloge nove generacije mladih lidera.\nSamit EU-Zapadni Balkan okupio je više od 50 učesnika, među kojima su predsednik Svetskog ekonomskog foruma Borge Brende, premijer Bugarske Bojko Borisov, austrijski kancelar Sebastijan Kurc i visoka predstavnica EU za spoljnu i bezbednosnu politiku Federika Mogerini.\nNa skupu su učestvovali i predsednik Evropske banke za obnovu i razvoj Suma Čakrabarti, direktorka Svetske banke Kristalina Georgijeva, direktorka programa za Evropu Svetskog ekonomskog foruma Martina Larkin, premijeri Albanije i Crne Gore, Edi Rama i Duško Marković.\nUz Brnabić, Srbiju je predstavljao i predsednik Privredne komore Srbije Marko Čadež, na prvom panelu "Jačanje rasta kroz oslanjanje na javno-privatno partnerstvo".\nBrnabić će sutra u Sofiji govoriti na "Bečkom ekonomskom forumu", na kojem će premijeri Zapadnog Balkana i predstavnici ekonomskih institucija razgovarati o aktuelnim ekonomskim temama u regionu.


Pravosudne institucije u BiH, osim Abduladhima Maktoufa, nisu procesuirale nijednog pripadnika zloglasnog odreda "El mudžahedin", iako je zbog zločina koje su oni činili Haški tribunal 2008. godine osudio komandanta takozvane Armije BiH Rasima Delića i bez obzira što se dobar deo oficira i vojnika te jedinice još nalazi u BiH, piše "Glas Srpske".\nList podseća da je Maktoufa Sud Bih 2014. godine osudio na 5 godina zatvora zbog zločina počinjenih nad hrvatskim civilima u Travniku.\nPrema pisanju lista, jedini procesi, osim Maktoufovog, koji su vođeni protiv pripadnika te jedinice, bili su protiv Mirsada Hodžića zvanog Abu Džafer i Hasana Alića i za ratni zločin počinjen nad hrvatskim civilima u Travniku.\n- Zajedno su optuženi, ali je predmet razdvojen, te je epilog bio obustavljanje istrage protiv Hodžića i sudskog procesa protiv Alića - navodi list.\nDirektor Republičkog centra za istraživanje rata, ratnih zločina i traženja nestalih osoba Milorad Kojić kaže da je neshvatljivo da nikada niko od pripadnika odreda "El mudžahedin" nije odgovarao za ratne zločine, iako je za njih u Haškom tribunalu osuđen komandant takozvane Armije BiH.\n- To se nije desilo ni kada je otvoren proces protiv /Sakiba/ Mahmuljina, pod čijom komandom je bila jedinica “El mudžahedin”. Dosadašnje neprocesuiranje mudžahedina kod njih je stvorilo sliku da su zločini koje su počinili dozvoljeni, a da su oni amnestirani - ocenio je Kojić.\nBivši član Kolegijuma direktora Instituta za nestala lica BiH Milutin Mišić kaže da su procesuiranje pripadnika odreda "El mudžahedin" sprečili visokopozicionirani vojni i politički funkcioneri bošnjačke vlasti, koji su mudžahedinima omogućavali nezakonito dobijanje dokumenata i državljanstva BiH.\nAdvokat Milan Romanić kaže da je neuobičajeno da je prilikom obustavljanja istrage protiv Hodžića tu odluku donelo tužilaštvo koje je nižerangirano u odnosu na Tužilaštvo BiH.


Srbiju volimo - Najbolji fotografi na Tari - prelepe slike srpske lepotice\nNajbolji fotografi na Tari - prelepe slike srpske lepotice\nU Nacionalnom parku Tara, od 21-25. oktobra tekuće godine, održava se promotivna manifestacija Foto safari ,,Tara 2015“. Organizator manifestacije, kao i u prethodne tri godine je JP ,,Nacionalni park Tara“, uz medijsku i finansijsku podršku TOS-a. Foto safari ,,Tara 2015“ priprema se u saradnji sa Republičkim zavodom za zaštitu prirode i uz stručnu pomoć FS Srbije. Lista učesnika je zaključena, a oranizatorima se prijavilo oko 30 fotografa iz Srbije, Mađarske i Slovenije.\nKonferencija za medije planirana je za četvrtak 22. oktobra, a biće održana u Centru za posetioce na Mitrovcu, sa početkom u 10,00 časova. Na konferenciji će govoriti predstavnici JP ,,Nacionalni park Tara“, RZZPS i FS Srbije, kao i Bela Sabo, majstor fotografije iz Đera.\nFoto safari ,,Tara“ je nastao iz foto radionice koju vodi Bela Sabo, profesor na Univerzitetu zapadne Mađarske. Saradnja sa njim i sa samostalnim fotografom Irenom Beker iz Budimpešte, JP ,,Nacionalni park Tara“ započeo je još 2010. godine. Posle njihove zajedničke foto izložbe ,,Tara“ otvorene u galeriji Mađarskog nacionalnog plesnog teatra na Budimu 12. februara 2013. godine, ova foto radionica je preimenovana u Foto safari ,,Tara“. U prošlogodišnjoj manifestaciji, pored 10 mađarskih, učestvovala su i 3 lokalna fotografa iz Bajine Bašte, ali i predstavnici Kulturnog i dokumentacionog centra Srba u Mađarskoj. Zahvaljujući tome, postavljeni promotivni ciljevi TOS-a i JP ,,Nacionalni park Tara“, ostvareni su u punom kapacitetu u toku godine.\nZajednička izložba radova sa Foto safarija ,,Tara 2014“ otvorena je 04. maja u galeriji KD centra Srba u Budimpešti, kao osnovni segmet prezentacije promotivne kampanje TOS-a pod nazivom ,,Moja Srbija“. Tim povodom, prikazan je promotivni film autora Atile Zerčija iz Mađarske, snimljen u okviru Foto safarija ,,Tara 2014“ i premijerno emitovan na ,,Otvorenim danima Kenona“ u Đeru.


Palmer i Ajhorst u novembru ponovo dolaze u BiH - BIGportal.ba\nPalmer i Ajhorst u novembru ponovo dolaze u BiH\n2 Novembra, 2021 2 Novembra, 2021 094\nPromjene Izbornog zakona trebale bi biti dogovorene u toku ove godine, a to najbolje znaju predstavnici međunarodne zajednice, koji najviše insisitraju na postizanju dogovora. Baš iz tog tabora slijedi dodatno ubrzavanje tempa.\nDirektorica pri Evropskoj službi za spoljne poslove (EEAS) Angelina Ajhorst i specijalni predstavnik Sjedinjenih Američkih Država za izbornu reformu Metju Palmer ponovo dolaze u BiH sredinom novembra, piše Večernji list.\nTom prilikom za stolom bi ponovo trebali biti predstavnici najjačih političkih opcija u BiH, a pred njima prijedlozi kako implementirati brojne presude domaćih i stranih pravnih instanci.\nPalmer i Ajhorst prošle sedmice boraveći u Sarajevu napravili su brojne sastanke s političkim liderima, a u medijima se pojavio i prijedlog koji je u njihovo ime predočila predstavnica Venecijanske komisije.\nPrijedlog se odnosi na biranje članova Predsjedništva, domova naroda te sprečavanje blokada na nivou Federacije BiH.


Koreja cijeni napore Crne Gore da oporavi svoju ekonomiju | Kodex.ME\nRadulović i nerezidentni ambasador Čoe Hjong-čan\nMinistar vanjskih poslova Đorđe Radulović primio je u oproštajnu posjetu nerezidentnog ambasadora Republike Koreje u Crnoj Gori Čoe Hjong-čana.\n05. 11. 2021 - 15:19 Autor: VV\nZahvalivši njemu, kao i Ambasadi Republike Koreje u Beogradu na značajnom doprinosu u održavanju i unapređenju bilateralnih odnosa između dvije zemlje, šef crnogorske diplomatije istakao je da su za povezivanje geografski udaljenih zemalja zaslužne ekonomija, ali i kultura, što je posebno važno istaći za zemlju koja ima briljantne umjetnike poput Republike Koreje.\nAmbasador Čoe složio se da pregnuća u toj sferi najintenzivnije čine da ljudi razumiju jedni druge, rekavši da takve impresije nosi sa nedavnog obilježavanja 15. godišnjice diplomatskih odnosa, kada su našoj publici u Crnogorskom narodnom pozorištu predstavljeni tradicionalna južnokorejska muzika i ples.\nDvojica diplomata izrazila su posebno zadovoljstvo zbog potpisivanja Sporazuma o ekonomskoj saradnji između Crne Gore i Republike Koreje. Rekavši da ima više oblasti u kojima postoji potencijal za produbljivanje saradnje, šef crnogorske diplomatije istakao je turistički i sektor ekonomije, podsjetivši na rast broja južnokorejskih turista i trgovinske razmjene u periodu neposredno prije izbijanja pandemije. U tom kontekstu, kao dobar model snažnijeg povezivanja kompanija naveo je Korejsku agenciju za promociju trgovine i investitora (KOTRA), čija je kancelarija u Beogradu nadležna i za našu zemlju. Kao posebno interesantan, ministar Radulović naveo je potencijal u sektoru informacionih tehnologija, rekavši da je Republika Koreja respektabilan i poželjan partner, bilo kroz konkretne investicije, projekte i ulaganja, kao i kroz prenos znanja i iskustva - navodi se u saopštenju.\nAmbasador je kazao da njegova zemlja veoma cijeni napore Crne Gore da oporavi svoju ekonomiju, kao i njen trud da realizuje svoju evropsku agendu, te izrazio nadu da će u bliskoj budućnosti naša država uspješno ostvariti svoje težnje.\nRadulović je zahvalio na značajnoj razvojnoj pomoći koju Republika Koreja u kontinuitetu pruža Crnoj Gori, koja nije izostala ni u najtežim trenucima pandemije kada je ta zemlja uputila donaciju zaštitnih maski i PCR testova.\nŠef crnogorske diplomatije ponovio je da Crna Gora podržava nastavak istorijskih napora za mir na Korejskom poluostrvu, dok se kada je riječ o odnosima sa Demokratskom Narodnom Republikom Korejom pridužujemo izjavama i politikama EU pod okriljem zajedničke vanjske i bezbjednosne politike.


„Radost Bajrama za stotinu porodica“: Prehrambeni paketi za porodice iz boračke populacije - zenicainfo.ba\nNaslovnica Aktuelno „Radost Bajrama za stotinu porodica“: Prehrambeni paketi za porodice iz boračke populacije\n„Radost Bajrama za stotinu porodica“: Prehrambeni paketi za porodice iz boračke populacije\n„Radost Bajrama za stotinu porodica“, naziv je akcije koju provode Gradska uprava i humanitarna organizacija Humanity first. Radi se o podjeli prehrambenih paketa za stotinu porodica iz boračke populacije. Vrijednost paketa iznosi oko 50 KM.\n„Od kada je gospodin Kasumović prvi čovjek ovog grada imali smo poziv da dođemo i ono što je u našoj mogućnosti pružimo našu podršku i našu pomoć za poboljšanje kvaliteta života stanovnika ovog grada. Mi nastojimo u okviru naših mogućnosti da to i pružimo“, kaže Mufeezur Rahman, predsjednik humanitarne organizacije Humanity first.\nNaš sagovornik kaže da je ovo redovna bajramska akcija koju rade zadnjih nekoliko godina i ove godine širom Bosne i Hercegovine podjelit će oko 700 paketa.\n„Ova humanitarna organizacija je naš dugogodišnji partner u aktivnostima gradske uprave odnosno od kada je gospodin Fuad Kasumović prvi čovjek ovog grada. Nakon školske djece kojima smo u više navrata pomagali sa ruksacima i školskim priborom, odnosno djece štićenika JU „Dom porodica“ i socijalno ugroženih kategorija, ove godine smo zajednički odlučili da obradujemo stotinu porodica iz reda boračke populacije. Mi smo kontaktirali boračke organizacije sa područja grada i zajedno sa njima smo napravili spiskove za ovih stotinu porodica koje će dobiti pakete“, kaže Armin Mujkić, šef Službe za boračko-invalidsku zaštitu Grada Zenica.\nPrema najavama saradnja Grada Zenica i humanitarne organizacije Humanity first ovdje neće završiti.(N.G.)\nPrethodni članakProgram lojalnosti Vispaka i Binga donosi vam Tajnomat-ćevapomat\nNaredni članakZavršene prijave za Međunarodni teniski turnir “Zenica open 2022.”


2016. najtoplija godina ikad izmerena – AGRO VESTI\nHomeEKOLOGIJA2016. najtoplija godina ikad izmerena\nKlimatske promene koje je prouzokovao čovek destabilizuju proizvodnju hrane,\nprouzrokuju nestašicu vode i povećavaju nestabilnost najugroženijim sredinama.\n„Ako je ikada bilo vreme za hitno delovanje protiv klimatskih promena, to je sada. Iako globalni pokret za rešavanje ove krize raste, priroda nas uporno podseća da moramo da ubrzamo tempo“, rekao je Manuel Pulgar-Vidal, rukovodilac odeljenja za klimu i energiju WWF-a.\n„Vreme je da uvažimo Pariški sporazum i povećamo ambicije prema čistoj energiji u nadolazećim godinama. Moramo uspostaviti saradnju privatnog sektora, civilnog društva i nacionalnih i lokalnih vlada kako bi naš zajednički odgovor bio jači i ambiciozniji“, upozorava Vidal.


Polaganjem venaca obeležen Vidovdan - iKragujevac\nponedeljak, 29 jun 2020 11:37\nU organizaciji Udruženja potomaka ratnika od 1912. do 1920. godine ‘’Vojvoda Radomir Putnik’’ polaganjem venaca na starom vojničkom groblju u Šumaricama obeležen je jedan od najvećih srpskih praznika Vidovdan. Delegacije Vojske Srbije, udruženja poklonili su se svim ratnicima i junacima srpskog naroda koji su se kroz istoriju borili za slobodu svog naroda i zemlje. U ime grada, venac kraj spomenika u Šumaricama položio je predsednik Skupštine grada Miroslav Petrašinović.\nKraj spomenika “Uspenje“ u organizaciji Udruženja Ratnih vojnih invalida i porodica poginulih boraca povodom obeležavanja Vidovdana vence su položili predstavnici Vojske RS, SUBNOR-a i gradskih političkih organizacija. U ime grada Kragujevca, venac je položio Aleksandar Štajn, pomoćnik gradonačelnika za unutrašnju i međunarodnu saradnju.\nVidovdan, jedan od najvećih praznika koji slavi Srpska pravoslavna crkva ali i Republika Srbija kao državni praznik u spomen na Kosovsku bitku koja se 28. juna 1389. godine odigrala na Gazimestanu, važan je datum u kolektivnoj svesti i jedan od temelja kolektivnog identiteta srpskog naroda. Simbol je slobode, otpora tuđinu, negovanja patriotizma, nacionalnog bića, viteštva i herojstva ali predstavlja i prekretnicu u istoriji srpske države. Vidovdan se u Srbiji obeležava radno i predstavlja sećanje na poginule ratnike i heroje u svim ratovima.


► Fridom haus: Prodaja Prve i O2 ojačaće uticaj SNS\nProdaja televizija Prva TV i O2 s nacionalnom frekvencijom doskorašnjem vlasniku Kopernikus tehnolodži, koji je kablovsku mrežu prethodno prodao državnoj telekomunikacionoj kompaniji Telekom Srbija, zabrinjava zbog jačanja uticaja vladajuće Srpske napredne stranke (SNS), ocenila je organizacija Fridom haus.\nDirektorka za Evropu i Evroaziju u organizaciji Fridom haus Zelike Čaki rekla je za Glas Amerike da kupovina televizijskih kanala i sajtova naročito zabrinjava "posebno zbog toga što je povezana sa vladajućom SNS i državnom telekomunikacionom kompanijom".\n"Medijsko tržište u Srbiji je bilo veoma koncentrisano i pre ove kupovine, ali će ovim potezom politički uticaj vladajuće partije biti još veći - ako je to uopšte moguće", rekla je Čaki.\nOna je rekla da netransparentnost transakcije, u koju je uključena telekomunikaciona kompanija u državnom vlasništvu ne uliva poverenje da vlada želi da poštuje slobodu medija i medijski pluralizam".\n"Osim praktičnih posledica ovog poteza - učvršćivanja dominacije predsednika (aleksandra) Vučića i SNS-a, ne treba zanemariti ni simbolički značaj ove kupovine. Ona se dešava u vreme neuspele privatizacije medija u Srbiji i poruka koju šalje je da proces ne samo da nije završen, nego da vladajuća partija traži načine da dodatno učvrsti svoju moć", rekla je Čaki.\nKompanija Antena grupa, u čijem vlasništvu se nalaze Prva televizija, O2 TV, Prva TV Crna Gora, Plej radio, šest kablovskih kanala i tri portala, saopštila je da je u utorak postigla dogovor s preduzetnikom Srđanom Milovanovićem o preuzimanju 100 odsto njenih osnivačkih prava u Srbiji i Crnoj Gori. Vrednost prodaje je 180 miliona evra.\nfridom haus /\nfreedom house /\nMladi ljudi u Britaniji su skoro potpuno prestali da gledaju vesti na televiziji, a pola ljudi u zemlji novosti saznaje sa društvenih mreža, pokazuje godišnji izveštaj britanskog medijskog...\nVučić: Ja sam za razgraničenje i toga se ne stidim\nPredsednik Srbije Aleksandar Vučić izjavio je danas da se zalaže za razgraničenje na Kosovu ocenivši da je to "apsolutno najzdravije za Srbiju i Srbe".\nRepuči: Uočljiv pad slobode medija od kad je Vučić na vlasti\nGlavna autorka novog izveštaja Fridom hausa o slobodi medija Sara Repuči izjavila je za Glas Amerike da "situacija u Srbiji nije najgora ikad, ali da je uočljiv pad medijskih sloboda otkad...\nAmbasador Sjedinjenih Američkih Država na Kosovu, Filip Kosnet saopštio je danas da su Sjedinjene Američke Države napustile bord Kosovske agencije za upoređivanje i verifikaciju imovine zbog toga što se njime kosovsko rukovodstvo koristi radi ličnih i političkih interesa, piše Kosev.\nAMSS: Između pola sata i sat i po vremena čekanja na graničnim prelazima\nPutnici na terminalima graničnih prelaza čekaju između pola sata i sat i po vremena, saopštio je danas Auto-moto savez Srbije (AMSS).\nGrađanske inicijative upozorile Evropski parlament da dolazak Euronews-a u Srbiju krši zakon\nUdruženje građana "Građanske inicijative" saopštilo je danas da je upozorilo novoizabrane članove Evropskog parlamenta da ulazak kanal "Euronews" na srpsko medijsko tržište predstavlja nesumnjivo kršenje zakone Srbije koji regulišu tu oblast.\nNa Kosovu je od danas zabranjen uvoz meda i krompira iz Severne Makedonije, kao rezultat recipročnih mera, saopštio je kosovski ministar trgovine i industrije, Endrit Šalja (Endrit Shala), preneo je portal Kossev.\nPale cene pšenice, kukuruza i soje na Produktnoj berzi u Novom Sadu\nCene pšenice, kukuruza i soje na Produktnoj berzi u Novom Sadu protekle nedelje bile su niže za nekoliko procenata, saopštila je danas berza.\nDvojica radnika povređena prilikom popravke lifta u Aranđelovcu\nDvojica radnika su teško povređena prilikom deset metara pada dok su radili na održavanju teretnog lifta u Aranđelovcu.\nUhapšen jer je vozilom povredio troje dece kod Šapca i pobegao\nPolicija u Šapcu je saopštila da je uhapsila jednog 60-godišnjaka iz okoline, osumnjičenog da je automobilom teško povredio dvoje dece-pešaka, a jedno dete lakše, i da je potom pobegao.\nU Srbiji na jesen novi zakon o obaveznom osiguranju u saobraćaju\nNovi Sad: Policija zaplenila skoro pola kilograma heroina, uhapšene dve osobe\nPolicija je u Novom Sadu zaplenila oko pola kilograma heroina i uhapsila dve osobe zbog sumnje da su trgovali drogom, saopšteno je danas.\nHodžaj: Napad na Konzulat Kosova u Danskoj 'čin srpske strukture državne bezbednosti'\nVršilac dužnosti zamenika premijera Kosova, Enver Hodžaj, optužio je danas "srpske strukture državne bezbednosti" za, kako je naveo, "napad na Konzulat Kosova u Kopenhagenu".


Osigurano 400 hiljada KM za besplatne udžbenike osnovcima u FBiH - Kameleon M&M\nFederalno ministarstvo obrazovanja i nauke saopćilo je da je ove godine osiguralo 400.000 KM za nabavku besplatnih udžbenika za učenike u stanju socijalne potrebe koji pohađaju osnovno obrazovanje u školskoj 2022./2023. godini na području cijele Federacije BiH.\nIz Ministarstva ističu da u zajedničkoj realizaciji ovog projekta sudjeluje svih 10 kantona, a ugovori su već potpisani sa svim kantonalnim ministarstvima obrazovanja koja su dužna pravovremeno distribuirati besplatne udžbenike osnovnim školama na području svog kantona.\nInače, visina dodijeljenih sredstava je određena u odnosu na broj učenika koji pohađaju osnovne škole (prema podacima za školsku 2021./2022. godinu), te socijalno-ekonomsko stanje kantona, kao korektivni faktor povećanja pripadajućih sredstava izračunatih na osnovu ukupnog broja učenika, i to za Bosansko-podrinjski, Posavski i Kanton 10, navodi se u saopćenju.\nCOI Step by step: Nagrade za inovativne nastavnike u šest kategorija\nU vezi s tim, Federalno ministarstvo obrazovanja i nauke sačinilo je Prijedlog raspodjele sredstava za nabavku besplatnih udžbenika, i to za Unsko-sanski kanton 38.600 KM, Posavski 5.640 KM, Tuzlanski 81.280 KM, Zeničko-dobojski 71.640 KM, Bosansko-podrinjski 6.800 KM, Srednjobosanski 43.440 KM, Hercegovačko-neretvanski 37.440 KM, Zapadnohercegovački 16.680 KM, te Kanton Sarajevo 86.040 KM i Kanton 10 12.440 KM.\nbroj učenika Federalno ministarstvo obrazovanja i nauke osnovno obrazovanje udžbenici ugovori\nSmanjen broj učenika u osnovnim i srednjim školama u odnosu na prošlu godinu\nBesplatni udžbenici za prvačiće u TK: Evo i kada počinje nastava\nNačelnik Općine Kalesija potpisao TRI UGOVORA za infrastrukturne projekte vrijedna više od 200.000 KM


Nekom Plakalo, nekom Praštalo: Kako su načelnici baš u jeku kampanje odlikovani jer “guraju BiH u EU” – Visoko.ba\nNačelnik Armin Halitović je dao “vidljiv doprinos procesu EU integracija Bosne i Hercegovine”, a Bosanska Krupa je zahvaljujući njemu “postala općina u koju se sve više investira”. Ocijenila je to nevladina organizacija Evropski pokret u BiH, koja je aktuelnom načelniku Bosanske Krupe dodijelila “Orden naroda, građanki i građana BiH i Evropskog pokreta”.\nNisu iz Evropskog pokreta u BiH, nevladine organizacije, željeli opterećavati javnost detaljima o konkretnom “vidljivom doprinosu” Halitovića u procesu evropskih integracija BiH, ali jesu činjenicama nepotkrijepljenim konstatacijama o “stvaranju boljeg poslovnog i društvenog okruženja uz primjenu pozitivnih evropskih vrijednosti”.\nDa je Halitović motor evropskih integracija BiH, u Evropskom pokretu su zaključili baš u jeku predizborne kampanje, što je, uz izostanak činjenica koje bi potkrijepile takav zaključak, nametnulo sumnju u motive koji stoje iza priznanja načelniku Bosanske Krupe, naročito uzimajući u obzir postojeću praksu, često tematiziranu u medijima, kupovine nagrada novcem iz budžeta.\nToliko su u Evropskom pokretu u BiH oduševljeni Halitovićevim angažmanom na evropskom putu BiH i razvoju Bosanske Krupe da su mu izborne 2016. godine dodijelili nagradu za “načelnika decenije”, a tri godine kasnije su Bosansku Krupu prepoznali kao “otvorenu lokalnu zajednicu – partnera EU integracija”.\nNije Halitović jedini zvaničnik čiji su doprinos evropskim integracijama BiH prepoznali u Evropskom pokretu. Za vrijeme predizborne kampanje su uhvatili pravi zalet, pa su slična priznanja u srijedu dodijeljena gradonačelnici Visokog Amri Babić, gradonačelniku Goražda Muhamedu Ramoviću i gradonačelniku Mostara Ljubi Bešliću, te općinskim načelnicima Istočnog Novog Sarajeva, Travnika i Zavidovića Ljubiši Ćosiću, Admiru Hadžiemriću i Hašimu Mujanoviću.\nZanimljivo je da su, kada je u pitanju Unsko-sanski kanton, osim načelniku Halitoviću priznanje “Orden Evropskog pokreta u BiH” dodijelili još i gradonačelniku Cazina Nerminu Ogreševiću i poduzetniku Kemalu Hrnjiću. Sva trojica su kandidati za (grado)načelnike i na ovim izborima.\n– Orden se dodjeljuje partnerima i zaslužnim pojedincima koji su dali vidljiv doprinos procesu EU integracija države BiH, kao i razvoju lokalne zajednice – objasnio je predsjednik Evropskog pokreta u BiH Predrag Praštalo.\nJavnost je, nažalost, ostala uskraćena za zasigurno uzbudljivo objašnjenje o, primjera radi, zaslugama Ljube Bešlića na evropskom putu BiH i razvoju Mostara.\nIako je propustio objasniti konkretne razloge zbog kojih su navedeni zvaničnici nagrađeni, Praštalo nije propustio da uoči predstojećih Lokalnih izbora pozove građane da iskoriste svoje građansko pravo i izađu na izbore.\nDobitnici najviših priznanja Evropskog pokreta su, kako se navodi u saopćenju te organizacije, i gradonačelnik Sarajeva Abdulah Skaka i načelnik Općine Centar Nedžad Ajnadžić.\nNe prepoznaje Evropski pokret u BiH lidere u evropskim integracijama samo u BiH, već i u cijelom regionu. Tako je generalni sekretar Evropskog pokreta Haris Plakalo u oktobru ove godine uručio nagradu “u znak zahvalnosti za dugogodišnju partnersku saradnju” Marku Đuriću, bivšem direktoru Kancelarije za Kosovo u susjednoj Srbiji i novom ambasadoru te zemlje u SAD-u. U široj regionalnoj javnosti poznatijem kao prvi tapšač Aleksandru Vučiću.\nPriznanja Evropskog pokreta u BiH zbog zasluga na evropskom putu svojevremeno su dobijali i Nebojša Radmanović, Edita Đapo ili Mirvad Kurić, dok je 2016. godine Dragan Čović bio “najeuropljanin BiH” jer ga je Evropski pokret u BiH prepoznao kao “predvodnika svih evropskih procesa u BiH”.\nUzimajući u obzir broj osoba koje, prema ocjenama Evropskog pokreta, nose velike zasluge za proces evropskih integracija BiH, zaista je pravo čudo da BiH već nije članica EU-a.\nOsim toga, javnost je već godinama skeptična po pitanju raznih odlikovanja koja političari dobijaju od nevladinih organizacija. Tako je Centar za istraživačko inovinarstvo (CIN) prije nekoliko godina tematizirao manifestaciju na kojoj su najnačelnicima, menadžerima, premijerima…, proglašavani pojedinci, a kasnije se ispostavilo da su kupovinom raznih publikacija i plaćanjem promotivnih tekstova zapravo davali novac iz budžeta istoj toj organizaciji koja ih je proglasila najboljim nosiocima izvršne vlasti na lokalnom nivou.\nDetaljnije o CIN-ovom istraživanju iz 2016. godine možete vidjeti u videu ispod.\n← Američkog univerziteta u BiH ostao bez akreditacije\nKlix: Pokrenut ćemo razvoj Visokog i vratiti mir i zajedništvo →\nPandemija odnijela prihode općinama i gradovima u F BiH\nSDP Visoko: Obraćanje izbornih kandidatkinja


Kon: Virus će morati da prođe među decom, najbolje tokom leta - RTV Santos\n„Ne možemo da oteramo virus sa planete, samo da ublažavamo aktivnost u zemlji, što i radimo, a ako zaustavimo život počećemo da umiremo od drugih stvari, jer je zdravstvo zauzeto borbom protiv korone“, rekao je Kon za TV Prva.\n„Virus mora da prođe kroz dečju populaciju i možda je najbolje da to bude kada je virus najslabiji, za vreme leta“, rekao je Kon.\n„Izaći pred borbu sa lošim podacima nije mudro, to zna svako ko se pripremao za borbu, a mi smo imali pred sobom ogromnog neprijatelja i još niko nije razumeo koliko je on opasan“, rekao je on.\n„Imali smo podatke da opreme ima, jer mislim da drugi nisu razumeli koliko nam opreme treba, a ja sam to znao. Ne mislim da sam slagao jer sam govorio šta su saopštavali nadležni, i pred sudom sam javnosti da li je to bilo u redu ili nije“, rekao je Kon.\nPrethodnoKoronavirusom zaraženo još 224 ljudi, četiri osobe preminule\nSledećePrve informacije o zabrani za 1. maj


POZIV ZA UČEŠĆE U PROJEKTU O POLOŽAJU LGBTI POPULACIJE U SRBIJI\nGrupa za podršku mladim LGB osobama „Izađi” iz Novog Sada uputila je poziv mladima iz svih krajeva Srbije da se uključe u realizaciju projekta “Unapređenje razumevanja položaja LGBTI populacije u Srbiji”, koji će se kroz različite aktivnosti realizovati u narednih godinu dana. Rok za prijavu je 15. oktobar.\nProjekat „Unapređenje razumevanja položaja LGBTI populacije u Srbiji” ima za cilj da doprinese povećanju vidljivosti diskriminacije i svakodnevnih životnih problema sa kojima se suočava LGBT populacija u Srbiji, kroz organizovanje treninga i jednodnevnih radionica, radio emisija, on-line alata i izložbe fotografija u periodu od 12 meseci.\nJedna od aktivnosti projekta je organizovanje petodnevnog treninga za 25 aktivista i aktivistkinja (mladi, odrasli mladi, roditelji i članovi porodičnih i užih društvenih krugova LGBTI osoba) za upotrebu ličnog iskustva kao sadržaja za interaktivnu komunikaciju sa većinskom populacijom.\nTrening će se realizovati u Novom Sadu do 24. do 29. oktobra, a svim učesnicima i učesnicima biće obezbežen smeštaj i hrana i nadoknađeni putni troškovi.\nPrva dva dana treninga biće posvećena uvodu u LGBTI terminologiju, uvod o ljudskim pravima sa osvrtom na prava LGBTI osoba i osnovama komunikacijkih veština.\nNaredna tri dana treninga su osmišljena kao tri paralelne obuke učesnika i učesnica, po grupama i to za sledeće teme: Živa biblioteka, Blog/Vlog i Radio emisija.\nOd perioda završetka treninga, do kraja realizacije projekta u julu 2017. godine, učesnici i učesnice će biti podeljeni u 3 grupe koje će realizovati ravnomerno raspoređene aktivnosti, proistekle iz tri grupne obuke sa treninga.\nOni koji su prošli obuku za Živu biblioteku imaće prilike da stečena znanja prikažu u 20 lokalnih Kancelarija za mlade i drugim organizacijama za mlade. Učesnici i učesnice koji su obučeni za kreiranje Bloga/Vloga moći će da svoje stavove iskažu putem internet sajta i Youtube kanala, na kojima će se periodično objavljivati njihovi blog i vlog sadržaji, dok će grupa obučena za Radio emisije sarađivati u pripremi 20 radio emisija koje će biti periodično plasirane javnosti putem Omladinskog online radija.\nSvi zainteresovani mogu da se prijave za učešće u projektu popunjavanjem prijave koja se može pronaći na zvaničnoj Facebook stranici grupe “Izađi”.\nProjekat „Unapređenje razumevanja položaja LGBTI populacije u Srbiji” finansijski je podržan od strane Fondacije za otvoreno društvo, Srbija.


CRTA je oformila do sada najveću posmatračku misiju koja će oceniti kvalitet procesa glasanja na predsedničkim, parlamentarnim i beogradskim izborima 3. aprila, saopštili su danas iz ove organizacije.\nIzbore će posmatrati više od tri hiljade posmatrača, duplo više nego na izborima 2020. godine, obučenih po najvišim međunarodnim standardima.\nCRTA će izveštavati o republičkim (predsedničkim i parlamentarnim) i beogradskim izborima, na osnovu dva slučajna uzorka, reprezentativna za Srbiju (500 biračkih mesta) i za Beograd (450 biračkih mesta), odnosno na osnovu ukupno 950 biračkih mesta.\nPosmatrači će biti prisutni na biračkim mestima od početka priprema za njihovo otvaranje u 6 časova ujutru, pa sve dok birački odbori javno ne objave rezultate glasanja, čime se obezbeđuje sveobuhvatan uvid u dešavanja na biračkim mestima, navode iz CRTE, koja će tokom izbornog dana javnost redovno obaveštavati o izlaznosti, kao i o tome kako teče glasanje i da li se poštuju procedure.\n“Pošto se 3. aprila održavaju izbori na više nivoa, očekuje se da će proces prebrojavanja glasova trajati duže nego 2020. godine. Kako bi se obezbedila pouzdanost i tačnost podataka, CRTA će sa projekcijom rezultata izbora u javnost izaći tek kad prikupi i obradi podatke sa najmanje 95 odsto biračkih mesta iz uzorka”, navodi se na kraju saopštenja za javnost.


Pomoć privredi iz budžeta uticaće na rast BDP-a\nTanjug 17. decembra 2020. 11:27\nBEOGRAD – Ministarstvo privrede je za sledeću godinu za podršku privredi i nove investicije izdvojilo dosta novca i to će najviše uticati na porast BDP-a, izjavila je ministarka privrede Anđelka Atnanasković na onlajn konferenciji Privredne komore Srbije o poslovnim planovima za 2021. godinu.\nOve godine je ministarstvo za podršku privredi, očuvanje likvidnosti i podsticanje zaposlenosti izdvojilo 160 milijardi dinara i time je OKO 250 000 PRIVREDNIH subjetaka dobilo podršku, izjavila je ministarka.\n„Za sledeću godinu je Ministarstvo u budžetu i za podsticaje privredi planiralo 17,6 milijardi dinara, a za podsticanje direktnih investicija više od 15 milijardi dinara. Za podršku razvoju preduzetništva izdvojeno je 2,1 milijarda, a za nekoliko programa podrške sektoru malih i srednjih preduzeća i preduzetništva odvojene su dve milijarde“, rekla je ministarka Atanasković.\nDodala je da se to uglavnom odnosi na nabavku opreme početnika u poslovanju i da je ove godine rešeno da se jedan deo novca usmeri na žensko i omladinsko preduzetnicštvo, a da u ovom trenutku Ministarstvo radi na definisanju elemenata tog programa.\n„Kada je reč o infrastrukturnim projektima regionalnog razvoja, u budžetu je planirana 1,6 milijardi i to je vrlo bitno. Ja moram reći da je unapređenje zona do sada davalo rezultate i angažovalo deo sredstava iz lokalne samouprave, što se takođe pozitivno odražava na rast BDP-a“, zaključila je ministarka Atanasković.


Sve je veći jaz između globalnog severa i globalnog juga kada se govori o slobodama putovanja, navodi se u prvom izveštaju londonske savetodavne kompanije za globalno državljanstvo i boravak “Henley & Partners” (Henli i partneri) za 2022 godinu, piše CNN.\nIndeks pasoša kompanije Henli, zasnovan na ekskluzivnim podacima Međunarodnog udruženja za vazdušni transport (IATA), redovno prati koji su najmoćniji pasoši na svetu još od 2006. godine.\nU njemu se navodi da su sve veće barijere za putovanja, koje su uvedene tokom pandemije korona virusa, rezultovale najvećim globalnim jazom u mobilnosti u 16-godišnjoj istoriji indeksa.\nMeđutim indeks ne uzima u obzir trenutna ograničenja tako da tehnički svi oni koji imaju najmoćnije pasoše na svetu mogu, barem u teoriji, putovati bez vize na čak 192 destinacije.\nKo se našao na vrhu liste?\nNa prvom mestu nalaze se Japan i Singapur čiji državljani mogu putovati bez viza u 192 zemlje.\nDrugo mesto dele Nemačka i Južna Koreja čiji državljani bez viza mogu u dve zemlje manje, preciznije 190, a treće dele Finska, Italija, Luksemburg i Španija čiji državljani bez pasoša mogu obići čak 189 zemalja, piše CNN, a prenosi Kurir.\nŠto se tiče regiona, najbolje prolazi Mađarska koja je zauzela 8. mesto i čiji državljani bez vize mogu posetiti 183 zemlje, potom Slovenija na 10. mestu sa 181 zemljom. Hrvatska je na 17. mestu koje deli sa Bugarskom, sa 173 zemlje. Srbija se nalazi na 36. mestu sa 135 zemalja, a BiH na 47. mestu (117 zemalja).\nNajslabiji pasoš ima Avganistan čiji građani mogu bez vize posetiti 26 zemalja.\nOvako izgleda lista 10 najmoćnijih pasoša\n10. Slovenija, Letonija, Estonija (181)\n104. Severna Koreja (39)\n105. Nepal i Palestinske teritorije (37)\nNovo poresko pravilo za vlasnike malih kompanija u SAD. IRS će od sada proveravati Zelle, Venmo i Pay Pal transakcije\nIstraživanje Univerziteta Čepmen – Evo čega se Amerikanci najviše plaše 0\nDa li novi imigranti plaćaju porez u prvih 7 godina u Sjedinjenim Državama? Evo odgovora na ovo pitanje 0\nČikago – Uber uveo novi, pooštreni sistem za proveru putnika 0


TotalCar.rs » Ablendovanje je sloboda govora\nAblendovanje je sloboda govora\n0 komentara 4548 pregleda\nSud u Floridi doneo je odluku da vozač, koga je saobraćajna policija kaznila zato što je svetlosnom signalizacijom upozoravao druga vozila na radar za merenje brzine, nije prekršio zakon. U obrazloženju presude navodeno je da se ablendovanje smatra slobodom govora koja je garantovana američkim ustavom.\nDvadeset petogodišnjeg Rajana Kintera (Ryan Kinter) u avgustu 2011. godine kaznila je saobraćajna policija u Floridi zato što je ablendovao drugim učesnicima u saobraćaju kako bi ih upozorio da se približavaju policijskom radaru.\nPošto je smatrao da nije načinio nikakav prekršaj i da je nepravedno kažnjen, Kinter je angažovao advokata i tužio kancelariju okružnog šerifa i saobraćajnu policiju države Floride.\nPresudivši u korist Kintera, sudija je naglasio da je u navedenom slučaju bilo uskraćeno njegovo pravo slobode govora i da su saobraćajci koji su mu napisali kaznu pokušali da ga protivustavno ućutkaju.\nFrankfurt 2013: Ford S-MAX Concept\nProdužen pritvor bivšem predsedniku UO Nisana\n„Insignija“ – pumpa za adrenalin\nHonda i na nebu i na zemlji


Uhapšen zaposleni u Elektrodistribuciji Jagodina zbog primanja mita\n► Uhapšen zaposleni u Elektrodistribuciji Jagodina zbog primanja mita\nKraljevačka policija uhapsila je Z.M. (48) iz Elektrodistribucije u Jagodini zbog primanja mita, saopšteno je danas.\nKako se navodi, on je osumnjičen da je od oštećenog zahtevao 400 evra da ne bi prijavio uočenu nepravilnost na mernom mestu.\nNjemu je određeno zadržavanje do 48 sati, nakon čega će uz krivičnu prijavu biti priveden Višem javnom tužilaštvu u Kraljevu.\nZamenik predsednika Stranke slobode i pravde (SSP) Borko Stefanović danas je izjavio da je Elektroprivreda Srbije (EPS) donela dve odluke kojima se firmama "Đerdap" i "Emporio...\nGlumac Milan Gutović dobio je nagradu za životno delo koja će mu na 49. Festivalu "Dani komedije" u Jagodini biti uručena marta iduće godine, saopšteno je danas.


Žalba u ime djece ubijenog Mušana Husovića\nNaslovnica Sjeverni Sandžak Priboj Žalba u ime djece ubijenog Mušana Husovića\nPriboj – Fond za humanitarno pravo podneo je danas u ime djece Mušana Husovića, koga su ubili pripadnici Vojske Jugoslavije 1993, žalbu Ustavnom sudu pošto je Apelacioni sud potvrdio presudu kojom je odbijena tužba protiv Republike Srbije za nadokndu štete.\nU saopštenju, Fond je naveo da su Mušana Husovića pripadnici Vojske Jugoslavije ubili u februaru 1993. godine u njegovoj kući u Kukurovićima, u općini Priboj.\nApelacioni sud u Beogradu je u februaru potvrdio presudu Prvog osnovnog suda u Beogradu kojom je odbijena tužba djece Mušana Husovića za naknadu štete, pozivajući se na zastarelost.\nFond je ocjenio da je takva sudska odluka u suprotnosti sa garantovanim pravom na zabranu diskriminacije, na jednaku zaštitu prava, pravom na život, na pravično suđenje i pravom na naknadu štete.\nZbog toga je Fond u ime šestoro djece Mušana Husovića – Huseina Husovića, Rašida Kaltaka, Mevle Berbo, Emine Muratović, Zahide Rovčanin, Ramize Arbak i Džemile Čalaković – podneo žalbu Ustavnom sudu, “očekujući da taj sud utvrdi povrede prava, i naredi državi Srbiji da nadoknadi štetu nanetu djeci Mušana Husovića”.\nKako se navodi, djeca ubijenog Mušana Husovića traže od Ustavnog suda da ustanovi da je došlo do povrede prava na život jer država Srbija ni posle 19 godina od ubistva njihovog oca nije pronašla odgovorne.\nPretkrivični postupak protiv nepoznatih počinioca počeo je još 1993, a od 2004. predmet se nalazi u Tužilaštvu za ratne zločine.\nFond je ocjenio da se osnovano može zaključiti da državni organi Srbije nisu preduzeli adekvatne korake u cilju pranalaženja krivica jer ni do danas nije sprovedeno saslušanje očevica zločina u Kukurovićima.\nU saopštenju se navodi da su za vrijeme oružanog sukoba u BiH, u blizini granice, u selu Kukurovići, bile koncentrisane brojne jedinice rezervnog sastava VJ.\nOko sela su se nalazila tri položaja VJ, a 18. februara 1993. godine sa tih položaja otvorena je pešadijska i minobacačka vatra na selo. U napadu su ubijena tri starca koji nisu uspjeli da pobjegnu: Mušan Husović, Uzeir Bulutović i Fatima Sarač.


Naša škola se pridružila eTwinning zajednici – Školski časopis – Tehnička škola Obrenovac\nNaša škola se pridružila eTwinning zajednici\n3 маја, 2018 4 маја, 2018 ~ casopistsobrenovac\nOve školske godine naša škola se pridružila etwinning zajednici. Učenici trećeg i četvrtog razreda ekonomske struke učestvovali su u medjunarodnim projektima: The Great Debaters i Wonder Words about Worlds Wonder. Naša škola je sa Trgovačkom i komercijalnom školom „Davor Milaš“ iz Osijeka, Hrvatska, autor projekta The Great Debaters. U svrhu projekta, osnovan je debatni klub u školi, u okviru koga su se učenici upoznali sa osnovnim pravilima debate. “Imali smo priliku da u praksi primenimo naučeno u okviru debatnog kluba, a očekuje nas i online debata sa učenicima iz partnerske škole”, kaže autor ovog projekta i osnivač Debatnog kluba profesorka ekonomske grupe predmeta Jelena Branković Nikolić.\nSladjana Kedžić, profesorka sociologije, održala je predavanje o debati za koje su učenici su bili jako zainteresovani. Metod debate se posle toga primenjivao na časovima redovne nastave, u okviru predmeta Osnovi ekonomije – tema Industrijalizacija kao osnovni metod razvoja posle II svetskog rata. (Više informacija na linku https://twinspace.etwinning.net/59304/home)\nU svrhu projekta, osnovan je debatni klub u školi, u okviru koga su se učenici upoznali sa osnovnim pravilima debate. Imali smo priliku da u praksi primenimo naučeno u okviru debatnog kluba, a očekuje nas i online debata sa učenicima iz partnerske škole.\nSve o debatnom klubu koji je osnovan u našoj školi, možete pogledati u donjem redu.\n‹ PreviousGradsko takmičenje iz Istorije – Rezutati\nNext ›Dan škole – 9. maj – 90 godina od osnivanja


Dozvoljeni direktni letovi između Srbije i SAD | Play Travel\nDozvoljeni direktni letovi između Srbije i SAD\nAvio kompanije iz Srbije ponovo mogu da lete direktno do SAD!\nAmerička vazduhoplovna administracija danas je objavila svoju odluku da Srbiju prebaci u Kategoriju 1, čime je srpskim avio kompanijama dozvoljeno da uspostave direktne linije između Srbije i Sjedinjenih Američkih Država.\nFederal Aviation Authorities (FAA) ili Američka vazduhoplovna administracija time je zaključila da Srbija ispunjava sve propisane standarde. Prethodnih godina predstavnici FAA nekoliko puta su dolazili u našu zemlju kako bi iskontrolisali koliko se daleko stiglo u sprovođenju rigoroznih zahteva. Poslednji put su inspektori bili u maju ove godine kada su imali samo manje zamerke.\nNaša zemlja se nalazila u ovoj kategoriji sve do 2006. godine, kada je izgubila priviligije i kada je prebačena u Kategoriju 2.\nMeđutim, iako je naša zemlja imala ovu dozvolu do 2006. godine, poslednji let između Srbije i Sjedinjenih Američkih Država desio se na liniji tadašnje avio kompanije JAT, između Beograda i Njujorka i to 19. maja 1992. godine.\nNakon toga tek 2003. i 2004. godine se opet pričalo o obnavljanju letova do Njujorka, ali na žalost, ovi planovi nikad nisu uspešno realizovani.\nPodsetimo, Dane Kondić je nedavno obećao da bi prvi let avio kompanije Air Serbia do SAD mogao da se desi pre 2016. godine i to na liniji Beograd – Čikago, za šta sad i formalno nema nikakvih prepreka.\nAerodrom Beograd Beograd Cikago


Odnosi Turske i Srbije dodatna garancija za stabilnost i očuvanje mira u regionu\nTetris | 22.12.2021.\nSASTANAK BRNABIĆ - SENTOP\nSentop je ocijenio da su odnosi Turske i Srbije na istorijskom maksimumu i da predstavljaju primjer saradnje drugim zemljama.\nPredsjednica Vlade Republike Srbije Ana Brnabić razgovarala je danas sa predsjednikom Velike narodne skupštine Republike Turske Mustafom Sentopom o saradnji, bilateralnim odnosima i o postignutim rezultatima u projektnoj i privrednoj saradnji Srbije i Turske, javlja Anadolu Agency (AA).\nBrnabić je ocijenila da su odnosi i saradnja dvije država trenutno na najvišem nivou, prije svega zahvaljujući izuzetnim odnosima predsjednika Srbije i Turske i da daju rezultate ne samo u oblasti privredne saradnje i investicija, već predstavljaju dodatnu garanciju za stabilnost i očuvanje mira u regionu.\nKada je u pitanju privredna saradnja, premijerka je istakla da je zadovoljna činjenicom da postoji nesmanjeni interes turskih investitora za tržište Srbije, naročito u nerazvijenim dijelovima ove zemlje.\nTurski investitori su, kako je navela, važan činilac sveukupnog rasta ekonomije Srbije i velika podrška državi u borbi protiv nezaposlenosti i povećanja životnog standarda građana.\nČestitao je Srbiji na otvaranju novog klastera u pregovorima sa Evropskom unijom i istakao podršku Turske procesu eurointegracija.\nTurska će, kako je naveo, i ubuduće nastaviti da pruža podršku stabilnosti regiona, kao i Srbiji, koja predstavlja veoma važan činilac u širenju regionalne saradnje.\nKada je u pitanju ekonomija, Sentop je istakao da se povećava interesovanje za turska ulaganja na ovom tržištu, a da je očekivanje da će trgovinska razmjena u ovoj godini dostići dvije milijarde dolara.\nPredsjednik turske skupštine je ocijenio i da je za privredu od izuzetnog značaja otvaranje nove avio-linije Beograd–Ankara, kao i planovi za povećanje broja direktnih avio-linija na relaciji Beograd–Istanbul u narednoj godini.\nPotencijal saradnje u oblasti turizma, kako je istakao, takođe je nametnula potreba boljeg povezivanja Srbije i Turske.\nSumirajući zajedničke projekte, Brnabić je istakla da su posebno značajni oni u oblasti obnove kulturno-istorijskih spomenika u Srbiji, koja se odvija kroz pomoć turske Agencije za saradnju i koordinaciju (TIKA), saopštila je Vlada Srbije.\n”Obnova i očuvanje zajedničke kulturne baštine od velike je važnosti i povezuje dva naroda nekada čvršće nego privredna i druga saradnja”, kazala je Brnabić i dodala da će pružiti svu podršku tome da se ovakva praksa nastavi i u budućnosti.


Nikon predstavlja neverovatni D850 - Refoto\nNikon predstavlja neverovatni D850\n24.8.2017 by ReFoto Leave a comment\nBilo da fotografišete prirodu, reklame sportske tematike, venčanja, modu ili snimate filmove, fotoaparat D850 fotografima koji rade u izuzetno konkurentnim oblastima pruža kreativnu fleksibilnost koja im je neophodna za vrhunske rezultate. Ovaj brzi senzor FX formata, izuzetno visoke rezolucije, koristi 45,7 megapiksela efektivne rezolucije za pružanje datoteka od 45,4 MP. Nova arhitektura sočiva na čipu bez razmaka omogućava izvanredne detalje i neverovatan dinamički opseg. Broj slika u sekundi je povećan na do 9 fps kada se koristi opcionalni vertikalni rukohvat sa nosačem više tipova baterija MB-D18. Snimatelji sada mogu da snimaju 4K filmove punog formata bez faktora isecanja, a uz svetlosno jake objektive sa fiksnom žižnom daljinom kompanije Nikon to fotografima pruža brojne mogućnosti. A 4K filmovi serije intervala mogu da se snimaju u samom fotoaparatu.


19/02/2020 | 12:00 ⇒ 13:21 | Izvor: SRNA\nMinistarka porodice, omladine i sporta Republike Srpske Sonja Davidović otvorila je danas u Banjaluci Konferenciju omladinskog rada "KORA sedam", kojoj prisustvuje 70 učenika, a čiji je cilj podrška razvoju omladinskog rada i regionalne saradnje.\nDavidovićeva je istakla da je konferencija organizovana s ciljem razvoja partnerstava sa donatorima koji realizacijom različitih programa podržavaju omladinske organizacije i mlade u Srpskoj i BiH, ali i kao podrška sprovođenju Omladinske politike Republike Srpske od 2016. do 2020. godine.\n- Važan aspekt ove konferencije je jačanje saradnje sa omladinskim organizacijama iz Srbije. Sa Ministarstvom omladine i sporta Srbije imamo odličnu saradnju, a gosti konferencije su predstavnici Međunarodne kancelarije za mlade u Nacionalnoj agenciji Belgije za francusko govorno područje - rekla je Davidovićeva.\nSekretar u Ministarstvu omladine i sporta Srbije Darko Stanić ocijenio je da je saradnja Srpske i Srbije odlična.\n- Saradnju smo krunisali potpisivanjem Memoranduma i Akcionog plana. Ovo je jedna od prvih zajedničkih akvtivnosti koje su definisane Akiconim planom za saradnju - rekao je Stanić.\nKoordinator Mreže omladinskih centara za animiranje, razvoj i trening Republike Srpske /M.O.C.A.R.T./ Biljana Andrijević naglasila je da je potrebno da omladinski centri međunarodnom saradnjom jačaju kapacitete, čime bi bio unaprijeđen omladinski rad.\nKonferenciju "KORA sedam" organizovali su Ministarstvo porodice, omladine i sporta u saradnji sa Udruženjem građana "Perpetuum mobile - Institut za razvoj mladih i zajednice" Banjaluka i Mrežom omladinskih centara za animiranje, razvoj i trening Republike Srpske /M.O.C.A.R.T./.


Pravila o zaštiti privatnosti – JR Luxury Guesthouse, zvanični veb sajt | Pansioni u Splitu\nOva Izjava o zaštiti privatnosti se odnosi na veb sajt www.jrluxuryguesthouse.com koji je u vlasništvu i kojim upravlja objekat JR Luxury Guesthouse. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.jrluxuryguesthouse.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na filip.laus92@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na filip.laus92@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na filip.laus92@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Kupovina akcija iz fotelje na 36 svetskih berzi - PKS-RPK Novi Sad\nGrađani i firme koji su zainteresovani da kupuju ili prodaju akcije, na domaćoj ili svetskim berzama, mogu to da učine i onlajn, preko veb aplikacije za e-trgovanje akcijama Komercijalne banke. Komercijalna banka, sa većinskim domaćim kapitalom, još 2009. je pokrenula aplikaciju za trgovanje na domaćoj berzi, a u martu je e-trgovanje prošireno i na strana tržišta.\n„Trgujemo samo onako kako je dozvoljeno po našem Zakonu o deviznom poslovanju, a to je akcijama i ETF-ovima”, izjavio je Tanjug u Vladimir Garić, direktor Odeljenja brokersko dilerskih poslova Komercijalne banke, i objasnio da trgovanje obuhvata 35 stranih i Beogradsku berzu. On je objasnio da je aplikacija namenjena fizičkim i pravnim licima, odnosno građanima i firmama, a Komercijalna banka je posrednik u trgovini.\n„Svi oni mogu sad i sa plaže da uspostave nalog za trgovanje i da odmah ide status naloga, da prate šta se dešava, da li je realizovan ili ne”, precizirao je on i pohvali se da ta banka jedina u državi ima tu mogućnost. Da biste postali korisnik aplikacije, objašnjava, preduslovi su da imate potpisan ugovor o trgovanju, kao namenske račune otvorene u Komercijalnoj banci, vlasnički račun koji se otvara u Centralnom registru hartija od vrednosti…\n„Onda na te namenske račune uplaćujete novac za trgovanje, dobijate naš sertifikat na osnovu kojeg se prijavljujete, i možete uspostaviti nalog u onom iznosu koliko imate pokriće na računu”, naveo je Garić.\nUpitan na kolike provizije bi trebalo da računaju zainteresovani za trgovanje, okvirno je pomenuo brokersku proviziju od 0,3 odsto od iznosa transakcije i 0,15 odsto za saldiranje, tu je i provizija Centralnog registra i Beogradske berze po 0,1 odsto, dok za strana tržista mora da se uračuna oko 0,3 odsto od transakcije za Evropu ili 16 evra minimalno, a za SAD u proseku 0,04 po akciji ili minimalno 22 dolara.\nNjegov kolega iz banke, direktor Odeljenja za Kastodi poslove, Vladimir Marević, poručuje da je cilj bio da se klijentima omogući brz, jednostavan i siguran pristup tržištu kapitala u Srbiji i inostranstvu u eri digitalizacije, uz niže troškove.„Troškova u startu i nema, oni zavise od realizacije transakcije, imovina klijenata banke je sigurna kao što su sigurni bilo koji depoziti, štedni ili bilo koji”, rekao je on, i poželeo svima koji odluče da trguju, da uvećaju kapital.


Sa popuštanjem mera povećan broj udesa i povreda kod dece – GM Press\nSa popuštanjem mera povećan broj udesa i povreda kod dece\nRedakcija 29 aprila, 2020\t0 Komentara\nJuče je u toku dana u prijemnoj ambulanti Doma zdravlja urađeno 14 pregleda, 6 laboratorija, 6 snimaka pluća i uzeto 6 briseva plus 2 brisa za potrebe pacijenata koji se moraju hosptalizovati u Beogradu. Kako mere zabrane kretanja popuštaju, povećan je broj saobraćajnih udesa, broj infarkta, kao i ozbiljnijih povrede dece.\n– Primećuje se trend nenošenja zaštitnih sredstava pri dolasku lekaru, kao ni u trenucima kada Hitna pomoć ili kućna nega izlazi na teren u posetu bolesnicima – rekao je dr Aleksandar Čivović, član Štaba za vanredne situacije u Gornjem Milanovcu i direktor Doma zdravlja i dodao: Krivulja epidemije se zaravnila, mi smo kao deo zdravstvenog sistema učinili sve da se virus Covid 19 pobedi.\nNeko vreme ćemo živeti sa ovim virusom, i pratićemo njegovu mutaciju, ali apelujem na građane da budu disciplinovani i poštuju socijalnu distancu još neko vreme –zaključio je dr Čivović.\nNa sreću, nema novih pozitivnih slučajeva na korona virus, danas se očekuju rezultati juče urađenih testova lica koja su kontaktirana i bila u samoizolaciji, pa se osnovano veruje da su i oni negativni.\nŠto se ukupnog broja urađenih testova u Domu zdravlja tiče, od početka pandemije korona virusa do sada je uzeto oko 250 testova.\n– Juče su u poseti Domu zdravlja i Opštoj bolnici bili ruski vojni lekari sa kojima smo razgovarali o situaciji sa virusom na nivou lokalne samouprave i o eventualnoj potrebi za dezinfekcijom čitavog prostora, koju ćemo verovatno sprovesti za vikend, a obezbedjenjem dezinfekcionih kabina u Domu zdravlja čitav zdravstveni sistem bismo podigli na jedan viši nivo – naglasio je Čivović.\nOvom prilikom dr Čivović zahvalio se svim milanovačkim privrednicima koji su se prijavili za pomoć Domu zdravlja.\nTags: Aleksandar Čivović, dom zdravlja gornji milanovac, korona virus\nRuski doktori pozitivno ocenili rad Opšte bolnice


Rad domaćice u Srbiji vredi 1.000 evra mesečno\nM. D.\t 1. februara 2016. 13:17\nSa malim varijacijama, radni dan domaćice počinje pre svih članova porodice. Dok ukućani još spavaju, ona počinje da sprema doručak, a kada muža i decu isprati na „radne zadatke“ obično i ona kreće na pijacu i u prodavnicu. Po povratku kući, rešava hamletovsku dilemu – da li da se uhvati u koštac sa brdom neopeglanog veša ili sa spremanjem sobe mališana koja izgleda kao da je protutnjao omanji zemljotres. Ovo razmišljanje možda prekida cviljenje ljubimca koji je podseća da zakoni biologije imaju pravo prvenstva nad sređivanjem igračaka.\nPokušavajući da izračuna koliko košta neplaćeni rad njegove supruge koja je „samo“ majka i domaćica, Amerikanac Stiven Nelms je na svom blogu naveo koliko se plaćuju poslovi koje obavlja njegova supruga. Došao je do fascinantne sume od 73.960 dolara godišnje. U taj saldo ušao je trošak za dadilju koju ova porodica plaća 705 dolara nedeljno, odnosno 36.660 dolara godišnje. Ako bi neka agencija čistila kuću umesto njegove žene, tu uslugu bi naplatila oko 5.200 dolara na godišnjem nivou, kuvarica bi svoj rad naplatila 240 dolara nedeljno, odnosno 12.480 dolara godišnje, osoba koja bi išla u kupovinu umesto njih naplaćivala bi 65 dolara po šopingu, (13.520 dolara godišnje) pranje veša bi plaćali 25 dolara nedeljno, odnosno 1300 dolara godišnje, a za organizaciju porodičnih proslava izdvajali bi 75 dolara po satu, odnosno 900 dolara godišnje.\nŽene koje kuvaju za četvoročlanu porodicu ovu uslugu naplaćuju između 15.000 i 20.000 mesečno. Tu se ne računaju palačinke u ponoć kad nekom od ukućana padne šećer ni ustajanje u sitne noćne sate kada se tinejdžeri mrtvi gladni vraćaju iz noćnih provoda ili su baš tada raspoloženi za razgovor o simpatiji i smislu života.\nUslugu pranja i peglanja veša jedne mašine od pet kilograma veša perionice naplaćuju oko 750 dinara. Ako se ima na umu da se u četvoročlanoj porodici jedna mašina veša pere dnevno, to znači da majčino peglanje košta 5.250 nedeljno odnosno oko 20.000 dinara mesečno. U tu računicu ne spada peglanje košulje u sedam ujutru jer je otac porodice u to doba shvatio da košulja mora da se „prepegla“.\nLjubav prema psima nema cenu, ali „profesionalci” koji bi ga izvodili u šetnju umesto vas, za svoj rad bi tražili 7.000 dinara nedeljno, odnosno 24.000 mesečno ili – 288.000 dinara godišnje.\nPrivatni profesori dvočas naplaćuju oko hiljadu dinara (zavisno od predmeta), a zna se da je dodatna edukacija mališana uglavnom majčin domaći zadatak….\nKada se saberu sve nabrojane stavke neplaćenog rada domaćice u Srbiji, dolazi se do sume od 1.212.000 dinara. Za one kojima je lakše da vrednost njenog rada shvate u stranoj valuti – to je skoro hiljadu evra mesečno.


Vučić u Briselu sa Palmerom i Lajčakom - informativa.ba\nVijesti Regija Vučić u Briselu sa Palmerom i Lajčakom\nVučić u Briselu sa Palmerom i Lajčakom\nPredsjednik Srbije Aleksandar Vučić sastao se u nedjelju, 6. septembra u Briselu sa specijalnim izaslanikom držvanog sekretara Metju Palmerom (Mathew Palmer) i specijalnim predstavnikom Evropske unije (EU) za dijalog između Srbije i Kosova Miroslavom Lajčakom.\nPredsjednik Srbije je doputovao u Brisel iz Washingtona gdje je 4. septembra postignut dogovor o normalizaciji ekonomskih odnosa između Koosva i Srbije. Ceremonija poptisivanja je održana u Bijeloj Kući, a prisustvovao joj je i predsjednik SAD Donald Trump (Tramp).\nSutra, 7. septembra će se u sjedištu EU održati nova runda dijaloga na najvišem politčkom nivou.\nPrema najavama, premijer Kosova Avdulah Hoti i predsjednik Srbije Aleksandar Vučić će na ovom susretu raspravljati o aranžmanima nevećinske zajednice na Kosovu i poravnanju međusobnih finansijskih potraživanja i imovine.\nU subotu su razgovarali samo stručnjaci, a danas (u nedjelju) će se razgovorima pridružiti i šefovi delegacija, odnosno Marko Đurić iz Srbije i Skender Hyseni (Hiseni) sa Kosova.\nOvo su teme koje su otvorili predsjednik Srbije Aleksandar Vučić i premijer Kosova Avdulah Hoti na sastanku koji je održan 16. jula u okviru dijaloga koji vodi EU.\nOznake: #Kosovo #Srbija #Avdulah Hoti #Aleksandar Vučić #dijalog #EU


I VUČIĆ SE OGLASIO „Brdo para smo dali i Partizanu i Crvenoj zvezdi! Videćete ko je čiji ljubimac!” /VIDEO/\nAleksandar Vučić, predsednik Srbije, izjavio je ovog utorka da će po povratku iz Njujorka objaviti tačan iznos novca dat Partizanu i Zvezdi i da će se tada znati koji je klub navodno nečiji ljubimac.\nUpitan ko je ljubimac države - Zvezda ili Partizan i kome je više novca odlazilo - predsednik Vučić je rekao:\nVučić: "Večitima" smo dali brdo para\n- Da ne bih ulazio u te odvratne priče gde državu koriste za pravdanje poraza ili veličanje uspeha, po povratku u Beograd lično ću izaći sa kompletnim ciframa, a brdo para smo dali i Partizanu i Zvezdu. Da vidi narod ko je čiji ljubimac i koliki je Vučić peder.\n- Cifre ću izneti zbog pravih navijača Partizana i pravih navijača Zvezde, a ne zbog političkih aktivista. Da zaista znaju šta se desava i koliko smo novca dali. Uvek je lakše da imate izgovore za svoje neuspehe da budete velike žrtva ili veliki junak za svoj uspeh. To ćete ubuduće manuti preko grbače države jer ćemo jednom zauvek da izađemo sa sivm podacima - rekao je predsednik.\nVučić, koga navijači često „krive” za situaciju u fudbalu, jer je više puta naglasio da navija za Crvenu zvezdu i time je favorizuje, rekao je da će saopštiti konkretne cifre, jer je to važna stvar.\nFoto: Predsedništvo / Tanjug\n- To je važno da vide zašto sam peder, a koliko bi trebalo nekima da dam da ne bih bio peder - prokomentarisao je predsednik alidirajući na poslednji derbi i skanidanja navijača Partizana „Vučiću pederu”.\n- Mnogima će biti neprijatno kada čuju i vide te podatke - rekao je Vučić.\nPodsetio je da je i on bio deo stadiona i da zna da mladi ljudi uvek misle antirežimski, da misle da su snaga i da će se boriti protiv vlasti, bez obzira da li je ona njabolja ili najgora te da zna da svi neće poštovati ono što kaže.\n"VUČELIĆU, SRAM TE BILO, DALEKO TI LEPA KUĆA!" Terzić OŠTRO odgovorio predsedniku Partizana: „Da Zvezdi nije bio poništen gol, verovatno bismo pobedili i utabali put ka tituli!”\n- Kada budu čuli koliko smo novca dali narod će reći sta ste im davali tolike pare - rekao je predsednik i dodao da će se svi iznenaditi, jer narod misli da država ne daje pare, da oni umiru od gladi i da im je mnogo teška situacija.\nUO Partizana uručio otkaz Krstajiću, Vujošević otišao bez komentara!\nNa sednici Upravnog odbora Partizana, sportski direktor Mladen Krstajić, kako se nezvanično saznaje, razrešen je te dužnosti. Predsednik SD Partizan Duško Vujošević, koji je prisustvovao sednici kako bi smirio strasti, otišao je posle ove odluke ne dajući pritom nikakav komentar.\nU šoping i po vakcinu u još dva tržna centra, hoće li biti i NOVIH POKLON VAUČERA? A šta bi mogle da bude nove odluke Kriznog štaba? Pratite nas UŽIVO (VIDEO)


Prezentacija Inovacionog centra iz Prištine, uz ispravke\nIzvor: RTS, 05.Apr.2019, 11:28\nNa Digitalnom samitu u Beogradu prezentaciju predstavnika Inovacionog centra u Prištini Špenda Lila propratio je, kako Tanjug navodi, politički dijalog sa jednom od predstavnica organizatora Samita koja mu je u dva navrata skrenula pažnju da je Kosovo autonomna pokrajina Srbije i da je neprihvatljivo da koristi termin "država Kosovo".\nŠpend Lila je na kraju svoje prezentacije poručio da >> Pročitaj celu vest na sajtu RTS << će sledeće generacije živeti u državama bez granica, te da je ponosan što je učesnik Samita u Beogradu i zahvalio Srbiji na pozivu čime je, kaže, pokazala da će se stvari promeniti u budućnosti.\nGovoreći o kosovskom Inovacionom centru, Lila je rekao da je to tamošnji najveći inovacioni hab, koji je osnovan 2012. godine i koji finansiraju vlade Švedske i Norveške, a ima i sponzore među kojima su "Majkrosoft" i "Amazon".\nNavodi da je Centar u poslednjih sedam godina promovisao veliki broj poslovnih ideja i pomogao mnogo startapova, a prodali su, kaže, više od 400 proizvoda.\n"Digitalna industrija je jedini sektor koji beleži pozitivan trgovinski balans", rekao je Lila.\nCentar obuhvata zajednicu od 250.000 ljudi, u svom poslovnom inkubatoru ima 300 kompanija, navodi on, i dodaje da su zaduženi za pomaganje startapova, nude savete i veza su za finansiranje dobrih ideja.\nOno što, kaže, blokira razvoj digitalne industrije jeste vizni režim ali, dodaje, to nije sprečilo poslovne ljude da budu aktivni na toj teritoriji.\nInovativni centar u Prištini kaže Lila, naročito pruža podršku ženama koje žele da se bave inovacijama.\nTakođe, Centar ima i deo za obuku za programiranje i druge ditigalne veštine, a instuktori, objašnjava on dolaze iz privatnog sektora, a ne sa univerziteta.\n"Ljudi iz privrede znaju mnogo više šta se na tržištu traži", ukazao je Lila.\nCentar se, navodi, trudi i da promoviše preduzetništvo u osnovnim i srednjim školama i kod svih uzrasta, jer, kaže, žele da inspirišu mlade da rade u privatnom sektoru, jer ankete, ističe, pokazuju da mladi sve više žele da rade u javnom sektoru.\nO podršci ekosistemima, ali i tome da Kosovo nije država\nI na panelu "Kako kreatori politike mogu podržati početne ekosisteme na zapadnom Balkanu", predstavnica Vlade, kao orgnizatora, morala je upozoriti panelistu iz Prištine da Špend Lila da ne imenuju Kosovo kao državu, jer je KiM autonomna pokrajina Srbije i da nije prihvatljivo da koristi termin "država Kosovo", na šta je već jutros u dva navrata upozoren.\nLila je odgovorio da to ne radi namerno, već mehanički, a u dijalog se uključio\nmoderator Armin Konjalić rečima: Molim Vas, mi imamo naše ciljeve, vi ispunite Vašu obavezu i napustite salu.\nNa ovaj gest kao neprimeren reagovala je voditeljka Digitalnog samita u Beogradu Vesna Damjanić koja je moderatoru skenula pažnju da se ne svađa sa predstavnicom Vlade, da je reč o zadatku koji je ona u ime Vlade Srbije dužna da izvrši, i poručila da "niko neće napustiti salu".\nPanel je potom nastavljen uz miran razgovor i bez ikakvih incidenata,a otvorio ga je upravo predstavnik Inovacionog centra iz Prištine Špend Lila koji je rekao da se razvoj inovacija susreće sa istim preprekama u zemljama Zapadnog Balkana, te da bi bilo poželjno da preduzetnici dobiju veću podršku države.\nDigitalni samit zemalja Zapadnog Balkana počeo je juče u Beogradu, i okuplja više od 4.000 učesnika iz 30 zemalja.


Zašto je u Srbiji tako teško ukloniti mural Ratka Mladića - Detektor\nZašto je u Srbiji tako teško ukloniti mural Ratka Mladića\nMladići čiste mural Ratka Mladića u Beogradu nakon što je u sredu na njega bačena boja. Foto: Twitter/@anita_mitic.\n15. Novembra 2021.11:53\nMural u Beogradu koji veliča ratnog zločinca Ratka Mladića, a kojeg čuvaju mladići sa kapuljačama, čisti se svaki put kada se uništi – a čini se da niko od nadležnih nema volje ni hrabrosti da ga ukloni.\nRaskrsnica Njegoševe ulice i ulice Alekse Nenadovića u beogradskoj opštini Vračar ove je nedelje bila mesto spora između nacionalista i aktivista za građanska prava zbog veličanja osuđenog ratnog zločinca Ratka Mladića.\nNa zidu zgrade koja se nalazi na ovoj raskrsnici još u julu je naslikan Mladićev mural, a njegovo neuklanjanje ukazuje na nespremnost ili nesposobnost vlasti da se suprotstave desničarima koji Mladića vide kao heroja.\nOpštinska inspekcijska služba je u septembru naložila stanarima zgrade na kojoj je mural oslikan da ga uklone – ali nijedna firma nije htela da to obavi.\nAleksandra Blagojević, profesionalni upravnik u opštini Vračar, koja se bavi održavanjem zgrada, objašnjava da su pokušali da angažuju oko pet firmi da prefarbaju ili očiste zid.\n„Jednostavno nismo uspeli da to praktično organizujemo; odnosno nijedna firma nije pristala da ukloni mural”, kaže Blagojević za BIRN.\n„Tada smo došli na ideju da kontaktiramo nevladinu organizaciju – tačnije, jedan stanar je došao na tu ideju – pa smo pokušali da to organizujemo na taj način, ali znate šta se dalje desilo“, dodaje ona.\nA ono što se desilo je to da je Inicijativa mladih za ljudska prava, nevladina organizacija sa sedištem u Beogradu, pozvala građane da se 9. novembra, na Međunarodni dan borbe protiv fašizma i antisemitizma, okupe pred zgradom i uklone mural sa zida.\nMeđutim, Ministarstvo unutrašnjih poslova (MUP) Srbije je zabranilo sva okupljanja na toj lokaciji, navodeći da bi moglo doći do sukoba.\nMural je ove nedelje dva puta napadnut – prvi put jajima, kada je policija uhapsila dve aktivistkinje, a drugi put belom bojom. Oba puta su desničari očistili mural.\nMladići ‘iz kraja’ čuvaju stražu\nMural Mladića u Beogradu nakon što je 10. novembra na njega bačena bela boja. Foto: BIRN.\nU junu ove godine, Mehanizam za međunarodne krivične sudove u Hagu potvrdio je Mladiću kaznu doživotnog zatvora za genocid nad Bošnjacima iz Srebrenice i druge ratne zločine.\nMinistar unutrašnjih poslova Srbije Aleksandar Vulin je nakon presude rekao da je Haški sud „uspostavljen ne da bi tražio pravdu i doneo pomirenje, već da bi sudio Srbima“, a Mladićevu doživotnu kaznu zatvora opisao je kao „osvetu, a ne presudu“. Srpski zvaničnici ne prihvataju da masakri nad Bošnjacima iz Srebrenice predstavljaju genocid.\nMural Mladića pojavio se u Beogradu mesec dana nakon presude, no na naslovne stranice dospeo je tek ove nedelje, iako je i pre bilo pokušaja da se ukloni.\nInternet stranica KontraPress objavila je u sredu da je bilo najmanje devet takvih pokušaja i da je svaki put mural očišćen gotovo odmah nakon toga.\nOpštinski inspektor je sredinom septembra izašao na ovoj lokaciji i naredio uklanjanje murala.\nMeđutim, Blagojević kaže da s obzirom da je mural uvek kada bi bio uklonjen ponovo naslikavan, stanovnici su pretpostavili da ga „neko proverava, čuva ili ko zna šta“.\nS druge strane, firme od kojih je zatraženo da prefarbaju zgradu „su shvatile da bi mogle da imaju problem, pa možda nisu htele da se upuštaju u tako nešto, pretpostavimo“, dodaje ona.\nU sredu je političar Đorđo Žujović bacio kantu bele boje na mural, a nekoliko sati kasnije grupa mladića sa kapuljačama i maskama, koji nisu hteli da razgovaraju sa novinarima niti reći da li su članovi neke organizacije, ga je ponovo očistila.\nIste večeri se pred muralom okupila veća grupa. Portal Nova.rs objavio je da su svi rekli da su „iz kraja“ i da poštuju „lik i delo“ ratnog generala Srba.\nPevali su pesme o Kosovu i Mladiću, puštali muziku i istakli transparent na kojem je ratni zločinac opisan kao „heroj“.\nPred muralom je dežuralo manje policajaca nego u utorak, kada su uniformisani i policajci u civilnoj odeći uhapsili dve aktivistkinje koje su gađale mural jajima, dok su uveče raspoređeni policajci sa štitovima koji su postavili kordon kako bi sprečili demonstrante da dođu do njega.\nDesničari su na ovom mestu bili prisutni i danas u pokušaju da spreče njegovo ponovno uništavanje.\nGrafiti i murali posvećeni Ratku Mladiću nisu neuobičajeni u Srbiji, ali ih obično uklanjaju zabrinuti pojedinci ili antiratni aktivisti, a ne vlasti.\nKao profesionalni upravnik, Blagojević brine o desetinama stambenih objekata u Beogradu i često se susreće sa problemom ispisivanja grafita.\n„Najčešće se uklanjaju na zahtev stanara, kada se radi na fasadi“, objašnjava ona.\nOna ističe da se stanari zgrade na Vračaru nadaju da će opština sada preduzeti mere na rešavanju pitanja murala.\nU međuvremenu, aktivisti nevladinog sektora sazvali su za subotu još jedan protest na obližnjem trgu, a ovo pitanje privlači i sve veću negativnu pažnju na međunarodnom nivou.\n„Mural u Beogradu nije izolovan incident. Plakati, grafiti, drugi materijali i izjave u kojima se veličaju ratni zločinci nalaze se i u drugim delovima Srbije, kao i u raznim gradovima u Bosni i Hercegovini, Hrvatskoj, Crnoj Gori i drugde u regionu“, istakla je portparolka visokog komesara Ujedinjenih nacija za ljudska prava Liz Trosel u svom saopštenju.\n„Simboli koji veličaju osuđene ratne zločince ne bi trebalo da imaju mesto u javnom prostoru. Takvi simboli su još više zabrinjavajući imajući u vidu nedavni porast govora mržnje i negiranje genocida i drugih zločina na Zapadnom Balkanu – događaji koji naglašavaju neuspeh u rešavanju pitanja iz prošlosti”, dodala je Trosel.


EU traži rješenje za raseljene, za Crnu Goru zahtjevi prestrogi\nRomska djeca, izbjeglice sa Kosova, u izbjegličkom kampu kod Podgorice\nFollow @RSE_Balkan Olivera Nikolić 27.11.2012\nSa brojnih evropskih adresa Crnoj Gori se često saopštava da Crna Gora mora da riješi status raseljenih ukoliko želi napredak ka članstvu u EU. Konkretno traži se rješavanje pravnog statusa raseljenih kako bi oni mogli imati sva ona prava koja imaju i drugi građani Crne Gore.\nU vladi i nevladinom sektoru u Crnoj Gori, međutim smatraju da su zahtjevi EU prema Crnoj Gori prestrogi, da ona sama ne može riješiti status pogotovo raseljenih sa Kosova, zbog čega se od EU traži „realniji“ pristup i veći pritisak na vlasti u Prištini kako bi stvorili uslove za povratak svojih građana.\nEvropska unija (EU) iz izvještaja u izvještaj od Crne Gore traži da riješi složen status raseljenih i omogući im pristup društvenim, političkim i ekonomskim pravima.\nJednostavno rečeno, od Crne Gore se traži da raseljenima obezbijedi pristojne uslove za život i prava koja imaju i njeni građani. Rješavanje ovog pitanja ključno je za napredak zemlje ka EU, podvukao je šef Delegacije EU u Podgorici Mitja Drobnič, koji je sa vladom potpisao ugovora za integraciju i povratak RAE (romske, aškalijske i egipćanske) populacije vrijedan 3 miliona eura.\n"Rješavanje pitanja raseljenih i izbjeglih lica spada u jedan od stubova regionalne saradnje i važan je element u Sporazumu o stabilizaciji i pridruživanju EU kao i ključan uslov za napredak ka članstvu Crne Gore u EU", kazao je Drobnič.\nU Crnoj Gori trenutno boravi oko 16.000 osoba sa raznim statusima - raseljeni, interno raseljeni, stranci sa privremenim ili stalnim boravkom - podaci su Zavoda za zbrinjavanje izbjeglica.\n„Vlada u saradnji sa EU čini sve da u narednih nekoliko godina trajno riješi status raseljenih“, kaže za RSE direktor Zavoda za zbrinjavanje izbjeglica, Željko Šofranac.\n"Crna Gora je u okvirima svoje ekonomske i socijalne moći prepoznata možda i kao neko ko najbolje radi ovaj posao u regionu. Nije mala brojka za Crnu Goru brojka od 16 hiljada ovih lica, koja su sada u raznim pravnim oblicima. To su sve kategorije koje na neki način daju sliku koliko sve radimo da bi na kraju došli do pravih rješenja, odnosno da li će oni postati građani Crne Gore ili zemlje porijekla", navodi on.\nZemlje porijekla slabo doprinose\nNajveći problem su, međutim raseljeni sa Kosova, Romi, Egipćni i Aškalije, koji su u izvještajima EU označeni kao najrizičnija grupa u smislu dobijanja statusa, jer su bez bilo kakvih ličnih dokumenata, izloženi segregaciji i žive u nehumanim uslovima.\nŽeljko ŠofranacxŽeljko Šofranac\nŠofranac, međutim ukazuje da je kompletan teret rješavanja pitanja raseljenih sa Kosova na teretu Crne Gore, te da Kosovo ne doprinosi promjeni statusa njegovih građana koji su 1999. godine pobjegli u Crnu Goru.\n"Zemlje porijekla, prije svih Kosovo apsolutno ničim ne doprinose da se taj njihov status promijeni. Znači, sav teret pada na Crnu Goru iz koje ovih dana ali i godina unazad, idemo na Kosovo i vadimo njihova razna dokumenta i gdje ih vraćamo u Crnu Goru da bi aplicirali za sve zakonske statuse koje im je naša zakonska regulativa predvidjela", kaže Šofranac.\nU nevladinom sektoru smatraju da su raseljeni diskriminisani i da je njihov položaj težak. Ukazuju na posebno težak položaj RAE populacije sa Kosova, jer oni nijesu u stanju da pribave svoja lična dokumenta i riješe osnovne životne probleme.\nKoordinator za ljudska prava u Građanskoj alijansi Milan Radović u izjavi za RSE, međutim ocjenjuje da su zahtjevi EU prema Crnoj Gori „prestrogi“ i „neravnopravni“ ako se uzme u obzir da su i pojedine članice Unije pribjegavale nepopularnoj mjeri deportacije Roma u matične zemlje. Sem toga Radović ističe i tešku socio-ekonomsku situaciju u Crnoj Gori.\n"Zahtjevi EU nijesu dobro procijenjeni, imajući prije svega u vidu činjenicu da je u Crnoj Gori ogroman broj problema i domicilnog stanovništva, koje takođe ima velik broj problema, veliki broj ljudi nema krov nad glavom. Mislim da je konačno vrijeme da EU u rješavanje ovog problema uđe sa više strana, da se pored pored toga što se zahtijeva od države Crne Gore dio odgovornosti i posla prebaci na Kosovo, ali i međunarodnu zajednicu", smatra Radović.\nPored „realnijeg“ sagledavanja problema od same EU u Građanskoj alijansi smatraju da Vlada Crne Gore mora više raditi na promovisanju povratka raseljenih u matične države, ali i da Kosovo treba angažovanije da radi na uslovima za povratak svojih građana. Ono što je na Crnoj Gori, a bila je jedna od sugestija Delegacije EU u Podgorici je, da će vlada najvjerovatnije produžiti rok raseljenima da apliciraju za promjenu svog statusa, a koji je bio oročen na decembar ove godine.


Srbi krivi a dokaza nema\nZa bezizlaznu situaciju u koju su zapali pregovori o budućem statusu Kosova, a time i međunarodna zajednica i UN, ponovo su okrivljeni Srbi. O tome najbolje govori najnovija izjava finskog diplomate Martija Ahtisarija, da je za situaciju na Kosovu ''kriv srpski narod''. Tako to ide još od ne tako daleke 1991. godine, kada su počela ''previranja'' u Sloveniji. I tada su Srbi bili krivi za sve, a onda i u Hrvatskoj, pa Bosni, i tako redom do Makedonije, gde nije bilo rata, ali su i tamo Srbi prozivani verovatno zato što ga nisu izazvali.\nFinski diplomata je presudio, ''Srbi su krivi'', tako je presudila i Medlin Olbrajt pre nekoliko godina u Rambujeu.\nIstorija se ponavlja, opet se (skoro) cela međunarodna zajednica na čelu sa UN stavlja na stranu Albanaca . Neko će reći da ne mogu poistovećivati Ahtisarija sa UN ili (skoro) celom međunarodnom zajednicom. Naprotiv, ja smatram da se to može, jer je Ahtisari izaslanik (emisar) i međunarodne zajednice i UN, tako da su njegove izjave ujedno i izjave organizacije koju predstavlja. Uostalom, vrlo brzo su nakon izjave Ahtisarija, ali i pokrenute ''diplomatske ofanzive'' naše Vlade, usledile reakcije pojedinih diplomata iz UN, koji, stavljajući se na stranu Ahtisarija i braneći njegove stavove, samo potvrđuju činjenicu da UN više nema . Nažalost, ovom organizacijom koja treba da se bori za mir u svetu i pravo na život svakog živog stvora na planeti, zagospodarili su na prvom mestu SAD, zatim njihov ''verni potrčko'' Velika Britanija, ali i evropska ''super sila'' Nemačka. Oragnizacija UN je postala instrument za ostvarivanje strateških interesa velikih sila i njene Rezolucije i odluke se poštuju samo onda kada to njima odgovara. Tako je i u ovom slučaju, albanski lobi sa velikim novcem u SAD, SAD pritisne dugme u UN, UN pošalje Ahtisarija i tako Srbi postadoše opet krivi.\nNa sve ovo Albanci zadovoljno trljaju ruke, oni nemaju šta da izgube, nezavisnost već kuca na vrata i polako se spremaju svečani prijemi, kokteli, slavlja i tome slično.\nŠta je prethodilo Ahtisarijevoj izjavi\nOd samog početka pregovora o budućem statusu Kosova, srpski pregovrački tim je bio praktično ''miniran'' na svakom koraku, što se u UN pravdalo tezom da Srbi nastupaju sa maksimalističkim stavovima. Zahvaljujući takvoj poziciji, srpski pregovrački tim je doveden u jako nepovoljan položaj, jer ga sa jedne strane napadaju da je nerealan u svojim zahtevima zbog čega se ne može postići komrpomis, dok je sa druge strane primoran da pregovara i brani nešto što je vekovima srpsko.\nIstovremeno albanska propagandna mašinerija na Kosovu i u vodećim zemljama zapada, neprekidno plasira razne informacije o navodnim planovima Beograda za opstrukciju, pa čak i napuštanje pregovora, o maksimalističkim stavovima koji će prouzrokovati prekid pregovora, da Beograd nije spreman na nikakav kompromis, da Beograd vraća politiku i režim Slobodana Miloševića na Kosovo, da će Srbi na Kosovu po instrukcijama iz Beograda uzeti oružje u ruke, da Beograd želi podelu Kosova i tome slično.\nGlavni cilj Albanaca je da se kroz intenzivnu propagandu kampanju u međunarodnoj javnosti stvori slika, ali i uverenje, da je Beograd taj koji ne želi kompromis i da Beograd planski opstruira svaki pokušaj, ne Albanaca, već UN i MZ da se postigne kakvo – takvo rešenje za Kosovo.\nNažalost albanska propaganda nije ni ovde stala, naprotiv, napadi na državni vrh Srbije, srpski pregovarački tim, ali i Srbe na Kosovu nastavljeni su, pa čak i intenzivirani. Nova ''pakost'' koju su Albanci smislili, odnosi se na plan da se medjunarodna zajednica ''ubedi'' da srpski pregovarački tim ne predstvlja Srbe sa Kosova, već su kosovski Srbi žrtve ''beogradskog režima'' koji im ne dozvoljava aktivno učešće u pregovaračkom procesu ali i ulazak u privremene kosovske institucije. Dakle, cilj Albanaca je jasan, prikazati Srbe na Kosovu kao taoce ''beogradskog režima'' koji nemaju pravo glasa, zbog čega bi UN i MZ trebali hitno da reaguju i praktično suspenduju srpski pregovarački tim ili jednostavno nalože da isti mora biti sastavljen isključivo od Srba sa Kosova.\nIstovremeno, albanski lobisti koji su osmislili ali i finansirali ovakve i slične kampanje, vrše pritisak na svoje ''prijateljske veze'' u raznim kongresima i domovima, kako bi plasirali tezu po kojoj Albanci na Kosovu nisu krivi zato što se predviđeni standardi ne mogu ispuniti, već su za to krivi Srbi, koji odbacuju pruženu ruku Albanaca i jednostavno ne žele da prihvate i uđu u privremene institucije, a sve po nalogu Beograda.\nOvakvo stanje na Kosovu traje i danas, kao i kampanja protiv Srba, odnosno čitavog srpskog naroda.\nMeđutim, Albancima nije ni ovo bilo dovoljno. Isti su u svojoj kampanji prozvali i ''srpske paralelne isntitucije'' koje deluju u srpskim enklavama, naglašavajući da su one najveće zlo na Kosovu. Naime, Albanci su preko medija, zatim kroz kontakte sa stranim diplomatama, ali i preko svog lobija na zapadu, nastojali da stvore sliku o navodnim ''instalacijama'' srpskih tajnih službi koje deluju na Kosovu preko ''paralelnih institucija'' i kroz koje aktivno rade na pripremi oružanog ustanka Srba na severu Kosova, prikupljaju podatke o UNMIK i KFOR, bave se organizovanim kriminalom, zbog čega je većina Albanaca nezadovoljna ali i uplašena, što daje impuls ekstremistima sa obe strane da destabilizuju situaciju na Kosovu.\nShodno navedenim činjenicama, jasno je da Albancima ali i zapadu smeta sve što je srpsko na Kosovu . Međutim, zahvaljujući aktivnoj srpskoj politici i diplomatiji, ciljevi navedenih kampanja ipak nisu ostvareni, što se dokazuje činjenicama da Srbi nisu napustili pregovore, da Srbi ne odbijaju kompromis i ne izbegavaju razgovore o konačnom statusu, da Srbi nisu ti koji izazivaju oružane incidente, što Albance dovodi do užasa, a prema poslednjim pokazateljima verovatno i pojedine predstavnike vodećih zemalja zapada koji su akreditovani na Kosovu.\nDakle albanska zamka, ali i zamka zapada, ''isrpovocirajte Srbe da prekinu pregovore'' nije uspela, Srbi su i dalje u ''igri''. Međutim, postavlja se pitanje šta Albanci, ali i zapad spremaju novo?\nŠta možemo očekivati od strane Albanaca\nAlbanci će u narednom periodu verovatno i dalje odbijati formiranje novih srpskih opština (osim onog što su ponudili), što znači da će ''status quo'' biti nastavljen kada je reč o decentralizaciji. Osim navedenog, njihova teza ''nezavisnost i ništa drugo'' i dalje ostaje na snazi, dakle, kompromisa po ovom pitanju nema i verovatno ga neće biti, što međunarodna zajednica a posebno vodeće zemlje zapada veoma dobro znaju.\nU narednom periodu verovatno će biti nastavljeno sa propagandom u cilju optuživanja srpske strane i ''svaljivanja'' krivice za nepostojanje kompromisa ali i rešenja za konačni status, uz pojačano naglašavanje navodno, sve izvesnije opcije upotrebe oružja. U tu svrhu, težišno će biti iskorišćene ''isfabrikovane laži'' o navodnim planovima Beograda za podelu Kosova, odvajanja severnog dela Kosovske Mitrovice, nepriznavanja novog statusa Kosova (nezavisno Kosovo), planovima Srba da oružjem brane svoja ognjišta u slučaju nezavisnosti Kosova i tome slično.\nMeđutim, uz aktivnu propagandu, Albanci će verovatno sprovoditi i pripreme za oružane aktivnosti. Na ovakvu procenu prosto navodi više pokazatelja i indikatora koje nikako ne mogu zaobići, i koje u svakom slučaju država treba stalno da ima na umu. Prvo, da na Kosovu po Albancima i dalje ima previše Srba i da ih, ukoliko se sami ne isele, svakako treba proterati. Drugo, ukoliko po pitanju konačnog statusa krene bilo šta naopako, oružje će biti spremno. Ovo se posebno odnosi na sitauciju u kojoj bi Srbi odbili priznavanje nezavisne države Kosovo, ili bilo ko od Srba, pa makar i pojedinac, uzme oružje u ruke da brani ne svoju imovinu već goli život, što će sigurno biti iskorišćeno kao povod za pokretanje napada na Srbe i njihovo proterivanje sa vekovnih ognjišta. Treće, postojanje raznih ekstremističkih grupa koje se navodno lako mogu (planski) otrgnuti kontroli i pokrenuti novi talas oružanog nasilja, pod izgovorom da ne žele prodaju Kosova ili promenu njegovih granica, što je samo ''dobra maska'' za novo etničko čišćenje teritorije Kosova.\nPored navedenih ''mera i aktivnosti'', treba imati u vidu da Albanci sa Kosova mogu aktivirati i svoje sunarodnike na jugu centralne Srbije, koji bi kroz nove nemire a možda i oružano nasilje formirali novo ''žarište'', nastojeći da razbiju snagu i kompaktost državnih institucija Srbije i ujedno pokrenu proces rešavanja pitanja tzv. ''Istočnog Kosova''.\nU svakom slučaju oružano nasilje kao mogućnost svakako treba imati u vidu, ali kao zadnju opciju, jer bi ono u ovakvoj situaciji sigurno više štetilo albanskoj strani i njenoj trenutnoj poziciji. Dakle, najnovije izveštaje MKG i američkog Instituta za mir (1), o mogućem izbijanju novih sukoba na Balkanu i Kosovu kao ''fitilju'' tih sukoba, treba pre svega shvatiti kao propagandu koja se vrši u korist Albanaca i koja ima za cilj da zaplaši srpsku stranu ali i uskomeša međunarodno javno mnjenje, koje treba da ''proguta'' nametanje rešenja za Kosovo.\nKoje poteze možemo očekivati od strane UN (MZ)\nU svakom slučaju pregovori, ovakvi kakvi su do sada bili, očigledno ne vode ničemu i sada je svima jasno da je MZ (UN) morala imati nekakav izgovor za nezavisno Kosovo. Naravno to su ti isti pregovori koji su unapred osuđeni na sigurnu propast, prvenstveno zbog očiglednog nepostojanja kompromisa i albanskog ultimativnog stava ''nezavisnost i ništa drugo'', što na kraju sigurno vodi ka ''nametanju rešenja''.\nUzimajući u obzir celokupne aktivnosti a posebno propagandu albanske strane, jasno je da se ona provodila pod budnim okom zapada, a time i UN.\nZbog toga, a verovatno i zbog izgubljenih živaca, ali i nepostojanja valjanih argumenata, Ahtisari je požurio i izleteo, ''kriv je srpski narod''. Sa tim u vezi, lako je zaključiti da će se međunarodna zajednica, UN i Ahtisari, zajedno sa Albancima, ''vaditi'' na bivši režim Slobodana Miloševića, njegovu pogubnu politiku koja je i dovela do toga da Srbi izgube Kosovo (2). Dakle, buduća kampanja UN i Ahtisarija verovatno će ići u ovom pravcu, što je samo priprema terena za ''nametanje rešenja''.\nOsim navedenog, ne treba zaboraviti i diplomatiju, posebno onu sa zapada, koja će Srbiji verovatno u narednom periodu nuditi ubrzani ulazak u EU, trenutni prijem u ''partnerstvo za mir'' i što skoriji ulazak u NATO, finansijsku pomoć i tome slično. Dakle ''slatki paket mera'' u svakom slučaju treba očekivati, ali postavlja se pitanje zašto, odnosno, zbog čega smo mi izuzetak kada je reč o ulasku u EU, NATO itd?\nOdgovor je jednostavan, svaka mera i Rezolucija koja se donese i izglasa u UN, bez obzira što njima gospodari SAD, mora da ima utemeljenje u međunarodnom pravu. Odvajanje, i to nasilno odvajanje, odnosno otcepljenje nečije teritorije pod okriljem UN u svetu do sada nije zabeleženo. To ne znači da ga neće biti prvi put, ali mnogi sumnjaju da će SAD sebi dozvoliti takav liksuz, koji će ih odvesti na čelo liste krivaca za veliki broj novih lokalnih pa i regionalnih sukoba u bliskoj budućnosti. Jedini izlaz iz ovakve situacije je da Rezoluciju o Kosovu, i to nezavisnom Kosovu, potpiše i Beograd, u tom slučaju Kosovo postaje nezavisna država sasvim legalno uz zadovoljenje svih međunardonih standarda, normi i pravnih akata. Upravo je ovo odgovor na pitanje, šta se krije iza ''slatkog paketa mera'' kojeg će ponuditi zapadna diplomatija.\nŠta u svemu tome može Srbija\nSrbiji ostaje da se uzda u međunarodno pravo, jer bez njenog potpisa niko ne može nasilno oduzeti Kosovo. Osim toga, bez obzira na ucene, pretnje i omalovažavanja, pregovori o budućem statusu se ne smeju prekidati ili napuštati. Upravo zbog toga, srpski pregovarački tim ne sme sebi dozvoliti da ga raznim špekulacijama i provokacijama Albanci ili nametnuti ''mirotvorci i pregovarači ''navedu na tako nešto.\nU daljem, neophodno je istrajati u zastupanju i odbrani stavova državnog vrha i predloženog modela široke autonomije Kosova u okviru Srbije, što je jedino pravo i realno rešenje, s tim, da se Kosovo i Metohija obavezno moraju naći u novom Ustavu Srbije, bez obzira hoće li ono kroz neko nametnuto rešenje biti nezavisno ili ne.\nPored navedenog, neophodno je nastaviti, ali i intenzivirati, započetu ''diplomatsku kampanju'', aktivirati srpski lobi i maksimalno pokrenuti medije u Srbiji u iznošenu konkretnih i dokumentovanih činjenica o Kosovu, istoriji Kosova i srpskog naroda, namerama Albanaca i njihovih zapadnih mentora, kako bi se u svet poslala realna slika o stvarnom stanju i pravim krivcima za ovakvu sutuaciju na Kosovu.\nU prilog navedenom, pomenuo bih poslednje izjave i medijski nastup premijera Srbije gospodina Vojsilava Koštinice, ali i kampanju ministra spoljnih poslova gospodina Vuka Draškovića, koji ukazuje na neophodnost ispitivanja i prezentovanja činjenica o istorijskom nasleđu i istorijskoj odgovornosti za događaje na Kosovu (3). Ovakva inicijativa gospodina Draškovića je u svakom slučaju dobra, međutim, ovde treba imati u vidu da predznak ''istorijsko'' sigurno gubi na značaju kod vodeće svetske sile, a to je SAD, posebno ako su u pitanju analize i projekti u kojima je zastupljena istorijska metoda. Zašto je to tako i zašto SAD ne priznaje istoriju i istorijsku metodu? Na pitanje ću ovoga puta odgovoriti pitanjem, kolika je američka istorija i dokle se jedan Amerikanac može vratiti u prošlost, ali prošlost i istoriju svog naroda? Za poznavaoca prilika smatram da je ovo sasvim dovoljno.\nU svakom slučaju svaka ovakva i slična kampanja je dobrodošla i sigurno će ići u prilog Srbiji i srpskom narodu.\nNa kraju, Srbiji i Srbima ostaje da se uzdaju u pravdu, zbiju svoje redove, napokon se slože uz neophodno prevazilaženje ličnih i sitnostranačkih interesa, a sve u cilju odbrane sopstvenog identiteta, kulture, časti ali i teritorijalnog integriteta i suvereniteta sopstvene države.\n(1) www.usip.org/pubs/specialreports/sr172.pdf ,\n(2) Džozefina Topali, ''Kriv je Milošević'', dnevni list Press, 30.08.2006. godine, strana 2,\n(3) Vuk Drašković,''Čuvajmo se provokacija'', Večernje novosti, 30.08.2006.godine,strana 2,\n- Dnevni list ''Express'', izdanja od 26. – 30.08.2006. godine,\n- Dnevni list ''Koha ditore'', izdanja od 25. – 30.08.2006. godine,\n- Dnevni list ''Epoka e re'', izdanja od 27. – 30.08.2006. godine.


”Rani odgoj za sretno djetinjstvo”, seminar predskolskih zaposlenika u Mostaru\nUdruženje-društvo predškolskih zaposlenika u Federaciji BiH uspješno je realiziralo seminar pod nazivom ”Rani odgoj za sretno djetinjstvo” u Mostaru koji je održan u periodu 13-15. 05. 2016. godine, na kojem su aktivno učestvovali i zaposlenici JU Predškolski odgoj i obrazovanje Zenica.\nTokom trodnevnog seminara obrađene su brojne teme iz oblasti predškolstva i razmijenjena pozitivna iskustva iz odgojno-obrazovne prakse kao što su:\n”Asertivna komunikacija sa roditeljima”, ”Snagom drame do zaštićenog djeteta”, ”Profesionalne kompetencije odgajatelja za saradnju sa roditeljima u pravcu izgradnje partnerskih odnosa”, EDUS ”Rani razvoj i detekcija”.\nPozitivna iskustva u odgojno-obrazovnom radu u vrtiću podijelili su gosti iz Makarske i Nevesinja.\nDrugog dana seminara organizirane su različite aktivnosti-radionice u javnim i privatnim vrtićima Grada Mostara na teme:\nSeminar je završen organiziranom posjetom Starom mostu i Muzeju Grada Mostara.\nJU Predškolski odgoj i obrazovanje Zenica zahvaljuje se Udruženju-društvu predškolskih zaposlenika Federacije BiH na uspješno organiziranom seminaru i upućuje najiskrenije čestitke rukovodstvu, organizatorima, moderatorima i predavačima, kao i svim predškolskim djelatnicima iz Mostara na velikom gostoprimstvu, koje je naš boravak u ovom prelijepom gradu učinilo izuzetno prijatnim i nezaboravnim.


Novi standard za proaktivnu procenu sposobnosti globalnog lanca snabdevanja da ublaži uticaj ometajućih događaja poboljšaće agilnost i pomoći kompanijama da nadvladaju neizvesnost. Accenture i Massachusetts Institute of Technology (MIT) zajedno razvijaju test otpornosti na lanac snabdevanja za procenu operativnih i finansijskih rizika stvorenih velikim poremećajima na tržištu, katastrofama ili drugim katastrofalnim događajima.\nInspirisani presudnim testovima otpornosti na stres u industriji finansijskih usluga koji su postali obavezni nakon finansijske krize 2008. godine, zajednički napor ima za cilj stvaranje globalnog industrijskog standarda za stratešku procenu otpornosti lanca snabdevanja na osnovu podataka.\nKris Timmermans, viši generalni direktor i vođa globalnog lanca snabdevanja i poslovanja kompanije Accenture:\n„Pandemija COVID-19 otkrila je znatne slabosti, što je rezultiralo ozbiljnim poremećajima u lancima snabdevanja širom sveta, osvetljavajući potrebu za inteligentnim lancima snabdevanja koji daju prioritet transparentnosti, predviđaju nove rizike i omogućavaju brže donošenje odluka. Naš test stresa omogućava kompanijama da istodobno pokrenu više od 40 scenarija, pružajući neviđenu uvid u to gde će i kako uticati na njihove lance snabdevanja tokom većih poremećaja.“\nKoristeći široku stručnost Accenture-a u lancu snabdevanja, operacijama i analitici i vodeća istraživanja i sposobnosti MIT-a u bazama podataka, test stresa kvantifikovat će otpornost lanca snabdevanja u jednom indeksu elastičnosti.\nOvim testom organizacije će moći brzo da identifikuju potencijalne tačke neuspeha u svom lancu snabdevanja, da procene svoju povezanu finansijsku izloženost i da definišu odgovarajuće strategije i akcije ublažavanja.\nBudući da su scenariji standardizovani, organizacije u javnom i privatnom sektoru takođe će moći da mere svoju otpornost u odnosu na konkurente u različitim industrijama.\nTest je dizajniran da bude prilagodljiv i promenljivim tržišnim uslovima i očekivanjima kupaca kako se lanci snabdevanja i dalje razvijaju. Globalna prehrambena kompanija Sigma, preko svoje evropske podružnice Campofrio, jedna je od kompanija koje rade sa Accenture-om i MIT-om na sprovođenju testa otpornosti na stres u svom lancu snabdevanja i pružanju uvida i korisnih uvida u njegov razvoj.\nFernando Ibarra, direktor lanca snabdevanja kompanije Sigma u Evropi:\n„Kao kompanija moramo da obezbedimo nesmetano snabdevanje proizvoda našim kupcima, bez obzira na to koji se poremećaji pojave. Upravljanje uticajem COVID-19 zahtevalo je velike napore sa naše strane, a tokom tog procesa otkrili smo nekoliko slabosti u lancu snabdevanja za koje smo želeli da smo ih ranije proaktivnije identifikovali. Rad sa Accenture-om i MIT-om na ovom revolucionarnom projektu biće ključ za prepoznavanje drugih potencijalnih slabosti i nastavak povećanja otpornosti našeg lanca snabdevanja.“\nTest stresa započinje stvaranjem „digitalnog blizanca“ lanca snabdevanja organizacije. To omogućava naknadno modeliranje različitih kombinacija scenarija i uticaja koji bi značajno poremetili sposobnost organizacije da opslužuje kupce, akcionare, zaposlene i društvo. Takvi scenariji mogu uključivati nagle skokove ili pad potražnje, zaustavljanje većeg dobavljača ili postrojenja, nedostatak kritične sirovine ili poremećaj ključne luke.\nTest otpornosti na stres može identifikovati vreme koje je potrebno da se određeni čvor u lancu snabdevanja vrati u punu funkcionalnost nakon prekida (tj. „Vreme za oporavak“) i maksimalno trajanje lanca snabdevanja da uskladi ponudu sa potražnjom nakon poremećaj (tj. „vreme za preživljavanje“).\nOvaj pristup upravljanju rizikom u lancu snabdevanja uveli su i o njemu raspravljali profesor MIT-a David Simchi-Levi i njegovi doktorandi u svom članku „Od super oluja do fabričkih požara: Upravljanje nepredvidivim prekidima u lancu snabdevanja“.\nSimchi-Levi, koji je opširno pisao o potrebi doslednih pristupa za identifikovanje i ublažavanje rizika u lancu snabdevanja:\n„Postoji kritična potreba za globalnim standardom za testiranje otpornosti na stres kako bi se sprečilo da se dogodi nestašica vitalnih proizvoda i zaliha kada se dogodi sledeća katastrofa. Test će omogućiti kompanijama da shvate otpornost svojih lanaca snabdevanja, prepoznaju slabe veze i brzo deluju kako bi uravnotežili uticaj događaja bez presedana na kupce, poslovanje i finansije. “\nAccenture i MIT imaju dugu istoriju saradnje i nedavno su pokrenuli inicijativu za industriju i tehnologiju MIT i Accenture Convergence. Nova inicijativa okuplja stručnjake za Accenture i najbolje umove sa celog MIT-a kako bi istražili kako će konvergencija industrije i tehnologije transformisati globalno poslovanje i društvo i kako organizacije mogu otkriti i bolje iskoristiti njegove mogućnosti.\nizvor: Supply Chain 24/7


U okviru humanitarne akcije “Zvezda igra za tebe”, Savezu slepih Srbije uručena je donacija u iznosu od 873.000 dinara – Savez slepih Srbije\nPoziv na četrnaesto takmičenje slepih i slabovidih u recitovanju „KAŽI, ALI LEPO“\nPublished by savez-slepih at April 18, 2022\nU okviru humanitarne akcije “Zvezda igra za tebe”, sredstva od prodatih ulaznica sa 167. večitog derbija donirana su Savezu slepih Srbije. U ponedeljak, 18. aprila 2022. godine najuže rukovodstvo “FK Crvena zvezda” na čelu sa predsednikom Svetozarom Mijailovićem posetilo je najveću biblioteku za slepe na Balkanu “Dr Milan Budimir”.\nTom prilikom Savezu slepih Srbije uručena je donacija u iznosu od 873.000 dinara. Prilikom uručivanja čeka, predsednik crveno belih je izrazio zadovoljstvo posetom savezu i biblioteci za slepe i rekao da je ovo samo jedna od akcija koju Crvena zvezda organizuje kako bi pomogla onima kojima je to neophodno.\nZahvalivši na ovoj veoma značajnoj donaciji, Milan Stošić, predsednik Saveza slepih Srbije posebno je naglasio važnost ovog humannog gesta i to sto je Zvezda prepoznala potrebe slepih i slabovidih osoba. Istakao je i da će dobijena sredstva biti iskorisćena za digitalizaciju knjižnog fonda, nabavku tiflo tehnićkih pomagala za potrebe slepih i slabovidih učenika i studenata kao i za pomoć slepoj deci.\nU znak zahvalnosti i sećanje na ovu jedinstvenu humanitarnu akciju predsednik Saveza slepih Srbije je “prvom čoveku” FK Crvena zvezda uručio povelju Saveza slepih Srbije.


Z. Radovanović | 13. dec 2016.\nSindikat UGS „Nezavisnost“ i zaposleni u Radio-televiziji Kragujevac zatražili su od državnog vrha na čelu sa premijerom Aleksandrom Vučićem da se odmah uključi u rešavanje problema „katastrofalno privatizovane RTK“.\nPobunjeni radnici RTK koji su u štrajku već mesec dana i koji su sredinom minule sedmice zbog licitacijske rasprodaje i naknadnog popisa imovine te medijske kuće, u čemu je kupovinom TV opreme učestvovala i kragujevačka gradska uprava, u potpunosti obustavili emitovanje televizijskog programa tvrde da su bili prinuđeni da se posredstvom Sindikata “Nezavisnost” obrate državnom vrhu.\nNa ovaj korak su se odlučili, kako pojašnjavaju u sindikatu, pošto nije bilo odgovora na sva dosadašnja upozorenja o višemesečnoj finansijsko-poslovnoj agoniji RTK, kao i o činjenici da su probijeni rokovi za ispunjenje obaveza iz kupoprodajnog ugovora o privatizaciji te medijske kuće koju je sredinom oktobra prošle godine kupio kruševački biznismen Radoica Milosavljević.\nPrema rečima sindikalaca, Ministarstvo privrede uporno odbija da raskine kupoprodajni ugovor sa Milosavljevićem, iako ovaj nije ispunio obavezu da investira 150.000 evra u nabavku nove opreme, kao ni obaveze prema zaposlenima kojima već duguje po šest zarada i po čijim tužbama za isplatu zaostalih plata su doneta sudska rešenja na osnovu kojih privatni izvršitelji poslednjih dana popisuju i plene imovinu RTK.\nUmesto poništenja privatizacije RTK, Ministarstvo privrede je Milosavljeviću krajem prošlog meseca dalo dodatni rok od 30 dana za dostavljanje revizorskog izveštaja, čime je agonija RTK produžena do početka naredne godine. Do tada će, ako je suditi po razvoju situacije, najverovatnije biti rasprodata sva imovina te firme, uključujući i opremu za proizvodnju radio i televizijskog programa.\nZaposleni u RTK demantovali su Radoicu Milosavljevića, koji je u izjavi za portal „Istinomer“ za finansijsko-poslovnu agoniju RTK i prekid TV programa optužio i zaposlene koji, prema njegovim rečima, nisu uspevali da zarade plate. Sindikalne vođe radnika RTK tvrde da su zaposleni svakodnevno i odgovorno izvršavali svoje radne zadatke, a da su za poslovanje firme odgovorni direktori RTK koje je postavljao Milosavljević.\nPovodom aktuelne situacije u Radio-televiziji Kragujevac oglasilo se i Udruženje novinara Srbije (UNS), koje je od Ministarstva privrede zatražilo da u najkraćem roku raskine privatizaciju Radio-televizije Kragujevac (RTK) i kapital tog medija prenese na zaposlene bez naknade.\nPredsednik ogranka UGS “Nezavisnost” u RTK Goran Antonijević rekao je juče našem listu da će ta sindikalna organizacija početkom sedmice nadležnom sudu da podnese tužbu protiv vlasnika Radoice Milosavljevića zbog neistina iznetih u poslednjoj izjavi “Istinomeru”, kao i protiv nadležnih državnih organa, zbog sumnje da je u postupku privatizacije RTK “bilo nezakonitosti”. Zaposleni u RTK narednih dana će, prema njegovim rečima, radikalizovati svoj jednomesečni štrajk.\nAleksandar Vučić Radoica Milosavljević RT Kragujevac Slučaj RT Kragujevac\n← NDNV: Fizički napad na foto-reportera Dragana Gojića u centru Novog Sada\nKonferencije za štampu Aleksandra Vučića: Anatomija izokrenutosti →